Oblast | telit.etf.rs\nPolazna strana / Katedra za telekomunikacije / Oblast\nKatedra za telekomunikacije se bavi širokim spektrom tema koje su vezane za funkcionisanje Interneta, odnosno jedinstvene mreže koja povezuje ljude i uređaje. Predmeti se mogu podeliti na nekoliko tematskih oblasti koje su međusobno povezane i isprepletane: matematičke osnove za razmenu i obradu podataka, komunikacione tehnologije za prenos između dve tačke, mrežne tehnologije, programiranje mrežnih uređaja i aplikacija, i na kraju, generisanje i obrada informacija.\nInternet je globalna mreža mreža\nCilj nastave i laboratorijskih vežbi na odseku TIT je da studenti nauče kako Internet funkcioniše, i detalje softvera i hardvera pojedinih mrežnih uređaja. Drugi, jednako važan cilj odseka TIT jeste da studenti nauče kako da menjaju Internet, i doprinose njegovom razvoju.\nBazični predmeti (Telekomunikacije 1, Telekomunikacije 2, Teorija informacija i kodovanje, Obrada podataka) daju matematičke osnove za tehnike koje se koriste za komunikaciju između dve tačke kroz dati medijum. Medijumi, vazduh, optički i bakarni kablovi, imaju različite karakteristike, kao što su frekventni opseg, šum, interferencija, snaga predajnika i prijemnika. Shodno tome razvijene su različite tehnike koje obezbeđuju najveći protok podataka kroz dati medijum za zadatu verovatnoću greške.\nTipičan telekomunikacioni kanal između dve tačke\nDruga grupa predmeta (Uvod u telekomunikacione mreže, Osnovi i primena Interneta, Arhitektura Interneta, Telekomunikacioni sistemi, Komutacioni sistemi) se bave mrežnim uređajima i njihovim povezivanjem. Uvod u telekomunikacione mreže daje matematičke osnove teorije redova za čekanje, kao i principe rada različitih mrežnih tehnologija koje se dizajniraju za odgovarajuće medijume. Osnovi i primene Interneta opisuju protokole i algoritme kojima se povezuju različite mrežne tehnologije u jedinstveni Internet. U okviru predmeta Telekomunikacioni sistemi i Komutacioni sistemi izučavaju se mrežni uređaji za bežične mreže, optičke mreže, i mrežna čvorišta. Predmeti Mrežna administracija i programiranje, Internet programiranje, i Programiranje komunikacionog hardvera, pružaju studentima praktična znanja i iskustva koja su potrebna za menjanje Interneta, na bolje, naravno.\nŠirok spektar mrežnih uređaja i servera omogućavaju povezivanje velikog broja korisnika u jedinstvenu mrežu\nTreća grupa predmeta (Radio komunikacije, Radio sistemi, Radio tehnologije) se fokusiraju na bežične tehnologije koje omogućavaju mobilne komunikacije, kao i povezivanje velikog broja senzora na Internet. Mobilni uređaji pružaju mogućnost da korisnici pristupaju Internetu sa bilo koje lokacije, i u pokretu. Svi radio komunikacioni servisi realizuju se u širokom opsegu talasnih dužina, odnosno frekvencija. Kroz predmet Radio komunikacije izučavaju se osnovni mehanizmi prostiranja radio talasa, kao načini njihovog modelovanja. Radio tehnologije upoznaju studente sa načinima rada različitih tipova primopredajnika i problemima njihove realizacije. Principi rada različitih tipova radio sistema: javnih mobilnih, televizijskih, funkcionalnih i drugih tema su predmeta Radio sistemi. Pored ovih osnovnih, veći broj izbornih predmeta, bavi se radio sistemima sagledavajući mogućnosti implementacije, optimizacije, primene: Javni mobilni sistemi, Usmerene radio veze, Principi pozicioniranja u radio sistemima, Kognitivni radio, Bežične mreže, Bežične senzorske mreže itd.\nMobilni korisnici se preko baznih stanica povezuju na mrežu\nČetvrta grupa predmeta (Audio sistemi, Video sistemi, Televizija) je usmerena na multimedijalne sisteme i aplikacije. U ovoj tematskoj oblasti, posebno se izučavaju audio, video tehnologije, i obrada govora. Internet je inicijalno dizajniran za prenos podataka, odnosno fajlova. Međutim, multimedijalni saobraćaj se popularizovao na Internetu u poslednjih nekoliko godina i postaje dominantan oblik komunikacije.\nMultimedijalne aplikacije su najpopularniji vid komunikacije na Internetu\nPosebna grupa predmeta je usmerena na mikrotalasnu tehniku koja se bavi prenosom signala na visokim frekvencama. Mikrotalasna tehnika ima primene u oblasti dizajna primopredajnika u bežičnim telekomunikacijama, ali takođe i u oblasti dizajna štampanih ploča. U okviru predmeta iz mikrotalasne tehnike studenti će naučiti kako se dizajniraju mikrotalasni uređaji, mikrotalasna kola, kao i antene. Mikrotalasna tehnika je posebno važna u vojnim primenama.\nZa razvoj antena i drugih mikrotalasnih uređaja koriste se softverski alati


CSR Srbija 2021: 10 faza upravljanja društvenom odgovornošću : Nadlanu.com\nObjavljeno 5. jun 2021. / 08:48:36\n- Uvođenje društvene odgovornosti zahteva preispitivanje misije, vizije i osnovnih korporativnih vrednosti kompanije. Stoga je saglasnost i posvećenost najvišeg rukovodstva, a u slučaju kompanija i vlasnika, neophodan prvi korak u ovom procesu. Poželjno je i da osoba zadužena za upravljanje društvenom odgovornošću bude dovoljno visoko u hijerarhiji kompanije, kako bi imala potrebna ovlašćenja da koordinira krosfunkcionalne procese.\n- Na samom početku definisanja strategije KDO, preporučuje se analiziranje postojećih dokumenata – politika i procesa. Pojedini dokumenti, poput kodeksa poslovnog ponašanja ili etike, kao i pravilnici o zaštiti na radu, su često sastavni deo politike ljudskih resursa i nisu prethodno tretirani kao dokumenti KDO. Zatim, poštovanje određenih ekoloških, bezbednosnih i drugih standarda u procesu proizvodnje, često je sastavni deo poslovanja, a adekvatnim unapređenjem i sistematizacijom može postati deo programa društvene odgovornosti.\n- Jedan od osnovnih principa u strateškom upravljanju društvenom odgovornošću je tzv. Princip „materijalnosti” (engl. materiality). On podrazumeva da se pri uvođenju korporativne odgovornosti prvenstveno započne od ključnih aspekata poslovanja, kojima konkretna kompanija utiče na društvenu zajednicu. Na primer, ukoliko se poslovanje u najvećem delu zasniva na transportu, prvo je neophodno fokusiranje na smanjenje emisije gasova prilikom transporta, a tek zatim na druge aspekte društveno odgovornog poslovanja, poput stipendiranja đaka u lokalnoj zajednici ili volontiranja zaposlenih.\n- Sledeći korak u sistemskom uvođenju društvene odgovornosti u poslovanje predstavlja identifikovanje realnih problema ili potreba društvene zajednice u posmatranom vremenskom periodu, čijem rešenju ili zadovoljenju kompanija može da doprinese svojim društveno odgovornim angažmanom. Osim toga, značajno je i utvrditi koliki značaj građani i važne grupe stejkholdera pridaju određenim društvenim problemima.\n- Način planiranja i implementiranja koncepta društvene odgovornosti zavisi od: veličine i delatnosti kompanije, društvenih, ekonomskih, političkih i tehnoloških specifičnosti okruženja, aktivnosti konkurencije, identifikovani očekivanja stejkholdera, raspoložive logistike za implementiranje programa i dr. Definisanje strategije podrazumeva i odluku kompanije o dinamici sprovođenja aktivnosti, izboru partnerskih organizacija, kao i o prioritetima pojedinih procesa ili projekata.\n- Uvođenje koncepta društvene odgovornosti zahteva angažovanje određenih materijalnih i ljudskih resursa. Značajno je organizaciono rešenje, odnosno pozicija u hijerarhiji, broj ljudi u sektoru ili timu za KDO, kao i jasno definisanje njihovih ovlašćenja i odgovornosti. Sam budžet za društveno odgovorno poslovanje se sastoji od dva dela: jedan namenjen upravljanju, koordiniranju aktivnosti i komuniciranju, a drugi konkretnim troškovima sprovođenja aktivnosti. U zavisnosti od toga ko je odgovoran za sprovođenje konkretnog programa, lociran je i izvor sredstava. On može biti definisan po principu „top-down” (rukovodstvo odredi ukupan budžet za proces, a menadžer raspoređuje raspoloživa sredstva po aktivnostima, odnosno troškovima) ili po principu „bottom-up” (menadžer na osnovu odobrenog plana, predlaže budžet, odnosno potrebna sredstva za realizaciju usvojenog plana aktivnosti).\n- Efikasno i efektivno sprovođenje programa društvene odgovornosti, uz pretpostavku da su prethodni koraci uspešno sprovedeni, u mnogome zavisi od posvećenosti samih zaposlenih. Osim toga što se od njih očekuje da sprovedu određene konkretne promene i aktivnosti, zaposleni su ambasadori poslovne filozofije i politike kompanije, pa samim tim i ključni nosioci društvene odgovornosti. Poželjno je da se zaposleni uključe i u sam proces definisanja strategije i konkretnih programa, kako bi se prikupilo što više kvalitetnih ideja, ali i obezbedila uključenost, pa samim tim i veća motivisanost zaposlenih za sprovođenje programa.\n- Evaluacija procesa i rezultata programa korporativne društvene odgovornosti započinje još u fazi definisanja ciljeva. Podrazumeva se da su oni definisani po „SMART” principu, odnosno da su specifični, merljivi, dostižni, realni i vremenski ograničeni. Prilikom izbora metodologije merenja, neophodno je napraviti razliku između merenja uspešnosti procesa (produktivnosti i efikasnosti sprovođenja određenog projekta ili aktivnosti) i merenja efekata koji su ostvareni u društvenoj zajednici.\n- Postoje različita shvatanja o tome da li, na koji način i u kojoj meri je adekvatno komunicirati aktivnosti i rezultate koje kompanija ostvaruje na ovom polju. Prema jednom mišljenju, komuniciranje KDO predstavlja „jeftinu” promociju i ostvarivanje tržišne prednosti netržišnim instrumentima. Sa druge strane, velika prednost promocije aktivnosti u ovoj oblasti je što podstiče i druge kompanije da počnu ili inteziviraju svoje aktivnosti u oblasti društvene odgovornosti i na svojevrstan način stvara dodatnu polje za konkurentsko takmičenje, od koje društvo ima koristi.\n- Izuzetno je važno utvrditi upoznatost stejkholdera i šire javnosti sa sprovedim aktivnostima (da li su čuli za projekte, na koji način su saznali i koliko detaljno su upoznati sa naporima kompanije na polju KDO), njihovu ocenu opravdanosti, odnosno da li je javnost očekivala da se kompanija angažuje u datoj oblasti i konačno, njihovu ocenu uspešnosti sprovedenog programa, projekta ili aktivnosti. U skladu sa dobijenim povratnim informacijama, moguće je izvršiti korekciju budućeg plana sprovođenja koncepta korporativne društvene odgovornosti.\ncolor media communicationsCSR SRBIJA 2021.društveno odgovorno poslovanjeonline konferencijaResponsible BusinessTamara Vlastelica


Kompjuteri su naučili kako da nas prevare i evo zašto je to dobro - BBC News na srpskom - Dnevni list Danas\nPočetna » BBC News na srpskom » Kompjuteri su naučili kako da nas prevare i evo zašto je to dobro\n0Piše: BBC News na srpskom 10. septembra 2019. 20.58\nDecenijama je poker bio smatran „suviše složenim“ za mašinsko učenje.\nZa razliku od šaha, gde sve figure i potezi mogu otvoreno da se vide, poker je igra „nesavršenih informacija“ – zbog skrivenih karata igrači imaju samo delimično znanje o trenutnom stanju partije.\nU nizu hiljada ruku protiv 13 profesionalnih igrača – od kojih su svi osvojili više od milion dolara igrajući poker – bot je svaki put izašao kao pobednik.\n„Koristimo poker kao osnovu za fundamentalnije probleme: kako da napravimo veštačku inteligenciju koja može da izađe na kraj sa skrivenom informacijom?“, rekao je Braun za BBC.\n„Da bi veštačka inteligencija bila primenjena u stvarnom svetu i imala interakciju sa ljudima i drugim veštačkim inteligencijama, ona mora da bude u stanju da razume da drugi učesnici možda vide svet drugačije od nje i da možda imaju pristup nekim drugim informacijama.“\n„Poker je sjajan simulator za takve vrste izazova“, dodao je on.\nKad je AlfaGo, koji je razvila kompanija DipMajnd u vlasništvu Gugla, postao prvi kompjuter koji je pobedio profesionalnog igrača Goa 2015. godine, njegovi tvorci su videli njegovu moguću upotrebljivost u zadacima povezanim sa hemijom i inženjerstvom – potragom za novim materijalima, na primer.\n„Većina životnih situacija su igre nesavršenih informacija“, rekao je Sendholm.\n„Botovi potencijalno mogu mnogo da nas nauče o našem vlastitom procesu donošenja odluka“, objašnjava matematičar Adam Kučarski, autor knjige „Savršena opklada: Kako nauka i matematika uklanjaju sreću iz kockanja“.\n„Najbolji botovi za poker uče kroz proces kontrafaktualne minimizacije kajanja – osvrtanja posle donesene odluke i pitanja: ‘šta bi bilo da sam nešto uradio drugačije?'“\n„Gubeći od botova, mislim da ljudski igrači mogu mnogo da nauče o vlastitom pristupu igrama“, dodaje Kučarski.\nE, pa Braun i Sendholm su dali botu da „nauči“ poker igrajući trilion ruku protiv samog sebe i naknadnim proučavanjem vlastite strategije.\nJedna od tih odluka bila je da se ulaže kad se ima slaba ruka da bi se protivnik naterao da odustane – što je upravo suština blefiranja.\n„Ljudi žive u ubeđenju da je blefiranje veoma ‘ljudska’ osobina koju mašine ne mogu da oponašaju“, kaže Braun.\n„Ljudi žive u ubeđenju da je blefiranje veoma ‘ljudska’ osobina koju mašine ne mogu da oponašaju“, kaže Braun\n„Ali zapravo vidimo da mašine umeju da blefiraju i u stvarnosti mogu da blefiraju bolje od čoveka.“\n„Pluribus ne doživljava blefiranje kao nešto prevarantski ili neiskreno, samo ga doživljava kao radnju koja u nekim slučajevima zarađuje najviše novca u slučaju kad ima lošu ruku“, dodaje naučnik.\nPluribus je uspeo da iznenadi i zbog toga koliko „jeftino“ radi. Ovoj veštačkoj inteligenciji je bilo potrebno samo kompjuterskih resursa iz „oblaka“ u vrednosti od 150 dolara, prema istraživačima sa Karnegi Melona, dok se DipMajnd oslanjao na superkompjutere sastavljene od više od 5.000 specijalizovanih procesora, za koje se procenjuje da su koštali milione dolara.


Prijava za školu robotike i elektronike – Portal Opštine Ivanjica\nU okviru pomenutog projekta u narednom periodu planirana je realizacije „Škole robotike i elektronike“, a zainteresovani za nauku i tehniku naučiće, kako da od elektronskih komponenata naprave svog prvog robota i napišu svoje prve linije koda .\nPolaznici će naučiti da programiranje nije apstraktno! Radionice imaju za cilj promociju logičkog razmišljanja, nauke, tehnike i elektronike i robotike na edukativan i zanimljiv način. Znanje koje steknu pomoćiće im da izađu iz „šablona“ i da upotrebe maštu. S obzirom na to, da dizajn robota nije unapred u potpunosti definisan, polaznici kreativne radionice će imati mogućnost da osmisle izgled i naprave robote onako kako oni žele, a uz uputstva i sugestije instruktora upravljaju njime na daljinu preko interfejsa.\nPozivamo sve mlade zainteresovane za učešće da se prijave na mejl kzm.ivanjica@hotmail.com, lično u prostorijama Kancelarije radnim danima od 08 do 15 časova ili na brojeve telefona 0648899486 i 0644192407. Broj učesnika je ograničen, a prednost imaju oni koji se prvi prijave.\nLokalna samouprava obezbedila savremeni sanitet za Dom zdravlja u Ivanjici\njun 30, 2022, 8:52 am


Brajović: Radovi na autoputu Bar-Boljare počinju 11. maja - Vijesti.me\nBrajović je tom prilikom najavio mnoge investicije u projekte na putnoj infrastrukturi Ulcinja Edit\nKruče, Ivan Brajović (Foto: Vlada Crne Gore)\nVijesti online 1. maj 2015, 18:18 ažurirano 15. februar 2019, 07:55\nMinistar saobraćaja i pomorstva Ivan Brajović najavio je danas da će 11. maja i zvanično početi radovi na izgradnji autoputa Bar - Boljare.\nOn je kazao da od tog datuma počinje rok od 48 mjeseci za potpuni završetak prioritetne dionice autoputa, Smokovac - Uvač - Mateševo.\n"Ministar finansija Radoje Žugić saopštio je juče da je uplaćena prva rata avansa. Mi smo to već ranije uradili, dok je kineska Exim banka to uradila 29. aprila. Time su ispunjeni i posljednji uslovi za određivanje datuma početka radova na autoputu. Drago mi je što mogu da saopštim da očekujem da će zvanični datum početka radova na autoputu biti 11. maj. Ono što je posebno važno za crnogorsku javnost jeste da od tog datuma teče rok od 48 mjeseci za potpuni završetak prioritetne dionice autoputa Bar - Boljare, Smokovac - Uvač - Mateševo“, kazao je Brajović.\nMinistar saobraćaja i pomorstva je danas obišao klizište u Kručima koje je u potpunosti i trajno sanirano, saopšteno je iz Ministarstva.\nMinistar je rekao da je klizište bilo aktivno dugi niz godina, te da je nakon velikih kiša bila potrebna njegova trajna sanacija koja je izvedena u predviđenom roku prije početka ljetnje turističke sezone.\nDio magistrale u dužini od 100 metara već godinama unazad bilo je urušeno od klizišta, a privremena saniranja imala su efekta samo do prvih većih kiša.\nVrijednost radova bila je oko 445.000 eura, a radove su izveli preduzeća Bemax i JU Briv.\nBrajović je tom prilikom najavio mnoge investicije u projekte na putnoj infrastrukturi Ulcinja.\n“Do kraja godine trebalo bi da počne rekonstrukcija posljednje dionice puta od graničnog prelaza Sukobin do grada Ulcinja duge 13 i po kilometara, a vrijednost radova će biti 9 miliona eura. Izabran je i projektant za dionicu puta Donje Ćafe – Kamenički most – Krute, od koje 3 kilometra prolaze kroz teritoriju opštine Ulcinj. Ministar Brajović je najavio i rekonstrukciju puta Rastiš – Ostros”, navodi se u saopštenju.\nU susret turističkoj sezoni, radi se i redovno investiciono presvlačenje kolovoznog zastora na mnogim lokalitetima u našoj zemlji.


ZRENJANIN – Na današnjoj sednici Gradskog veća usvojen je konsolidovani završni račun budžeta Grada Zrenjanina za 2016. godinu. U završnom računu taksativno su prikazani prihodi i rashodi, kao i ispunjenje budžeta u prošloj godini.\n– Veoma sam zadovoljan stanjem u gradskoj kasi na kraju prošle godine, a pokazatelji iz prve polovine ove godine pokazuju da se možemo nadati i boljim prihodima u ovoj godini – istakao je, nakon sednice, Čedomir Janjić, gradonačelnik Zrenjanina.\nGradski većnici potvrdili su i uvođenje dve nove usluge iz oblasti socijalne zaštite. Kako je na sednici obrazloženo, novac je za te usluge obezbeđen, a reč je o dnevnom boravku za odrasla lica sa invaliditetom i psihičkim problemima. Druga usluga iz oblasti socijalne zaštite biće otvaranje bračnog i porodičnog savetovališta.\nUsvojena je i odluka o formiranju, organizaciji i opremanju Jedinice civilne zaštite opšte namene. Jedinica će biti formirana iz redova zaposlenih u gradskoj upravi i javnim preduzećima, brojaće 30 članova, imaće uniforme i opremu, a delovaće u vanrednim situacijama isključivo na nalog Štaba za vanredne situacije.\nTagovigradski budžet Gradsko veće Zrenjanin novac prihodi zrenjanin vesti\nKOMPANIJA “AGROŽIV” OSTALA DUŽNA ČAK I RUKOMETAŠIMA!


U PRIPREMI IZMJENE ZAKONA O DRŽAVNOM TUŽILAŠTVU\nTužilački savjet predložio je kandidata za vrhovnog državnog tužioca (VDT), i sada je na poslanicima da razmisle šta će da urade i u kakvu situaciju će dovesti državno-tužilačku organizaciju, ukazao je vršilac dužnosti VDT-a, Ivica Stanković.\n"Čudi me što se među brojnim savjetnicima kako tužilaštvo treba da funkcioniše nije našao niko ko bi bio spreman da sa riječi pređe na djela, i da u praksi sam pokaže kako bi on uredio državnotužilačku organizaciju. Vjerovatno zato što je mnogo lakše kritikovati svakoga, a pritom nemati rezultate sopstvenog rada", ocijenio je Stanković u intervjuu agenciji MINA.\nŠto se tiče postupka za izbor novog VDT-a, Stanković je ukazao da su se na ponovljeni javni poziv prijavila dva kandidata, i da je Tuzilački savjet dao svoje mišljenje i predložio Skupštini da izabere jednog.\nOdgovarajući na pitanje na koji način bi ovo trebalo riješiti, te da li je promjena načina izbora VDT-a moguća bez promjene Ustava, Stanković je odgovorio bez promjene Ustava Crne Gore ("Sl. list CG", br. 1/2007 i 38/2013 - Amandmani I-XVI) nije moguća promjena načina izbora VDT-a.\nOn smatra da je u odnosu na rješenja u Zakonu o državnom tužilaštvu ("Sl. list CG", br. 11/2015, 42/2015, 80/2017 i 10/2018) i postojeći zakon veoma dobar, možda i odličan ali, kako je naglasio, za neki drugi ambijent.\n"Jer kao što vidite u našem ambijentu ne postoje uslovi za njegovu nesmetanu primjenu i funkcionisanje institucija", dodao je Stanković.\nStanković je podsjetio na najave da će se u ovoj godini krenuti sa izmjenama Zakona o državnom tužilaštvu, i dodao da sa nestrpljenjem čeka predloge novih rješenja "kako bismo svi vidjeli kakva je kome namjera i krajnji cilj".\n"Ukoliko je cilj da dobijemo Državno tužilaštvo isključivo po nečijoj volji i mjeri, bojim se da ćemo tek tada doći u problematičnu situaciju, jer je za cjelokupan sistem i vladavinu prava, na koju se tako često pozivamo, od presudne važnosti postojanje Tužilaštva kao samostalnog državnog organa", ocijenio je Stanković.\n"Moram odlučno da negiram postojanje i minimalne sumnje da se to događalo, ali istovremeno moram i da istaknem da su državni tužioci koristili jedinu zakonsku mogućnost koja im je obezbjeđivala bar djelimično rješavanje stambenog pitanja", ukazao je Stanković.


Mandić: Ovo je sramota za Crnu Goru - BIGportal.ba\n21 Juna, 2021 21 Juna, 2021 055\nRezolucija o Srebrenici koja je usvojena u Skupštini CG je velika sramota za Crnu Goru, kaže jedan od lidera DF Andrija Mandić.\n“Mislim da je potpuno prirodno da tako odgovori ministar spoljnih poslova Crne Gore, on je kadar bivšeg režima. On je nekadanji kadar DPS”, kaže Andrija Mandić na početku gostujući u emisji “Fokus” na TV B92.\nPodsetimo, ministarstvo vanjskih poslova (MVP) Crne Gore saopštilo je u ponedeljak da Rezolucija o Srebrenici nije i ne može da bude usmerena protiv Srbije i drugih držav.\n“Rezolucija o Srebrenici koju je usvojila Skupština Crne Gore nije i ne može biti usmerena ni protiv jednog naroda i države, a najmanje protiv srpskog naroda i Republike Srbije”, saopštilo je MVP.\nKako navodi, kao predsednik najveće stranke vladajuće koalicije, Mandić smatra da je za Rezolucija neprijatljski akt.\n“Mi smo veoma nezdovoljno, ovo je velika sramota za Crnu Goru”, kaže Madinić.\nNa pitanje šta sad i kada će se rasprtljati kriza, Mandić navodi da su rešenja različita,\n“Više ne može da bude kao što je bilo”, ističe.\nKaže da je dogovor pre izbora izneveren, kao i da će uskoro razgovarati sa Aleksom Bečićem. Ne smatra da će Abazović biti spremniji na saradnju od Bečića kada je u pitanju smena Krivokapića. Kako objašnjava, Abazović je pokazao veliku nacionalnu solidarnost kada je Hašima Tačija grad Ulcinj proglasio za počasnog građanina.\n“Kada je DF prodlagao da se dan rođena Njegoša proglasi za dan kulture, od istih ovih koji su bili inicijatori Rezolucije dobili smo odgvor da je on genocdni pesnik”, dodaje.\nKaže da je antisrpska politika Mila Đukanovića ostala prisutna i među onima koji su rušili bivšu vlast. Za to smatra da je odgovoran strani faktor.\nUpitan šta će tražiti ako dođe do promene Vlade, i preko kojih linija neće preći. Mandić odgovara:\n“Zapadni nalogodavci su stavili do znanja da ne bi bilo dobro da se održe popisi. Ovo je bila prilika da kroz tradicionalni popis dobijemo odgovor na to ko živi u Crnoj Gori. Mi osećamo da koalicioni pratneri ne žele da se održi popis. Sada se pdovlaći crta”.\nMoskva traži glasanje o rezoluciji u četvrtak


Od košmara do Košara i natrag: rehabilitacija Miloševića u Srbiji - Impuls\nObjavljeno: Ponedjeljak, 11 Septembar 2017 19:00\nSelaković potiče iz onog dela ekonomske elite koji je smenjen posle 2000, kada je na njihovo mesto došla druga elita; i Vučić i Tomislav Nikolić su deo političke elite koja je u državne vode ušla tokom režima Slobodana Miloševića. Jorgovanka Tabaković, trenutna guvernerka Narodne banke Srbije, 1998. je bila ministarka za ekonomsku i vlasničku transformaciju. Osim toga, Bogoljub Karić, omiljeni domaćikapitalista SNS-a (strani kapital je ipak iznad svega), prvobitnu akumulaciju svog kapitala izvršio je baš za vreme Miloševića, kada je u vladi Mirka Marjanovića bio i ministar bez portfelja i kada je oštetio budžet RS za više desetina miliona dolara. Karićev PSS je već nekoliko godina u koaliciji sa SNS, a sudski postupak protiv Karića pušten je da zastari.


Otvoreni šampionat Srbije u moto krosu – Kablarnet\nVozači naša dva kluba su kao i u prethodnom periodu nastavili sa uspesima\nNa stazi MX Ring u Bačkoj Topoli održane trke za Otvoreni šampionat Srbije u moto krosu. Vozači naša dva kluba su kao i u prethodnom periodu nastavili sa uspesima.\nU najmladjoj klasi MX65 pobedu je ostvarila debitantkinja Ana Koolnokov iz MK Extreme iz Beograda, drugi je bio Vuk Ćajić iz MK Tanasko Rajić, treće mesto zauzeo je Aleksandar Krajnović, dok je prošlogodišnji šampion Andrej Popović iz Mk Ere iz Arilja imao peh zbog kvara na motoru. Vredno pomena je i debitantski nastup sedmogodišnjeg Mateje Kozaka za klub Termorad AMSK Čačak.\nU klasi MX85 nakon dve vožnje pobedio je David Vig iz kluba MX024, dok se drugim mestom morao zadovoljiti prošlogodišnji šampion Aleksa Milosavljevic iz Termorad AMSK Čačak zbog pada u prvoj vožnji, a treće mesto zauzeo je Danilo Crnjaski iz BAP racing tima.\nU klasi MX1 pobedio je Janko Railić iz MK Ere, drugi je bio prošlogodišnji šampion Miloš Đorđević, a treće mesto je osvojio Duško Paunović iz MK Tanasko Rajić.\nU najbrojnoj klasi MX2 bilo više nego zanimljivo, trijumf je ostvario gost iz Mađarske Mark Teci Laslo, drugi je bio Vukašin Jablanović iz GTC racing tima, a treći Mark Česko iz MX024.\nU klasi juniora MX125 trijumfovao je Mark Teci Laslo, drugi je bio Strahinja Kalamković iz MK Ere, a treći Milan Vukajlović iz Termorad AMSK Čačak.\nU klasi MXB pobedio je Kristijan Forgo iz MX024, drugi je bio Jovan Popović iz GTC racing tima i treći je bio Roland Lacko iz kluba MX024.\nU klasi MX3 pobedio je Viktor Lang iz kluba MX024, drugi je bio Vlade Rajević iz Termorad AMSK Čačak, dok je treći bio Dejan Paunović iz MK Tanasko Rajić.\nU najstarijoj klasi MXS prvi je bio gost iz Grčke Keramxdas Dimitrios, drugi je bio Vlatko Provodovski iz BAP racing tima,a treći Branko Radanov iz MK Tanasko Rajić.\nU ekipnoj konkurenciju u klasi klubova 1 prva je bila ekipa MX024, drugo mesto zauzela je ekipa Termorad AMSK Čačak ispred MK Tanasko Rajić, dok je u klasi klubova 2 prvo mesto zauzela ekipa MX024 ispred Sagmajster tima iz Subotice i BAP racing tima.\nŠampionat se nastavlja trkom u Arilju 15/16.05.2021.godine.


Logitech G403 Prodigy Wired Gaming miš cena, cene Srbija, prodaja Beograd Novi Sad Niš\nLogitech G403 Prodigy Wired Gaming miš cene\ncena od 8.270,00 do 9.954,00 din | prodavnica (2)\nEPonuda nije internet prodavnica već Vam omogućava da brzo i lako nađete Logitech G403 Prodigy Wired Gaming miš po najjeftinijoj ceni. Naš cilj je da kupci budu što bolje informisani o ponudi Logitech miš G403 Prodigy Wired Gaming na tržištu Srbije. Vrlo lako nalazite željeni proizvod za kategoriju Miševi cene, ne morate da lutate od sajta do sajta za Logitech Miševi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Logitech G403 Prodigy Wired Gaming miš sa PRODAVCEM. EPonuda ne može da garantuje potpunu tačnost specifikacije i slika za Logitech G403 Prodigy Wired Gaming miš. Pre kupovine, podatke za Logitech miš G403 Prodigy Wired Gaming proverite na sajtu PROIZVOĐAČA.


Savremeni ventilacioni sistemi i njihov uticaj kvalitet stanovanja\nventilacioni sistemi Este team d.o.o.\nSavremeni ventilacioni sistemi i njihov uticaj kvalitet stanovanja Istaknut\nObjavljeno u Istražujemo Napisano Urednik oktobar 13 2021\tveličina teksta\tSmanji veličinu teksta Povećaj veličinu teksta\nNa evropskom, pa i našem, tržištu su sve popularniji savremeni sistemi za ventilaciju i provetravanje koji zadovoljavaju sve kriteijume iz ove oblasti, a i cena je sasvim pristupčna u zavisnosti od modela.\nVentilacija kuća, stanova, škola, bolnica i ostalih objekata u kojima boravi mnogo ljudi je neophodna za njihovo zdravlje. Grejanje, pušenje, kuvanje, spavanje donose sa sobom vlagu, a vlaga i prljav vazduh moraju biti izbačeni napolje. Zbog toga su i na srpskom tržištu sve popularniji savremeni sistemi za ventilaciju i provetravanje koji zadovoljavaju sve kriteijume iz ove oblasti, a i cena je sasvim pristupčna u zavisnosti od modela.\nU Beogradu, ali i Srbiji postoji veliki broj modernih zgrada kod kojih je ugrađena kontrolisana ventilacija koja je veoma bitna za optimalni kvalitet stanovanja. Velika prednost različitih vrsta ventilacionih sistema koji se ugrađuju u nove objekte, u odnosu na standardne okretno-nagibne prozore, je ta što onemogućavaju prolaz kiše, insekata i obijanje. Zbog tih razloga bi trebalo više koristiti ove sisteme za Slična stvar je i sa otvaranjem prozora jer se tada gubi puno energije i toplote dok je kroz regulisanu ventilaciju prolazi tačno onoliko vazduha koliko je potrebno i leti i zimi.\nPrednosti ventilacionih sistema\nOtvaranjem prozora se u trenutku dobija kvalitetan vazduh, i onda opet taj kvalitet pada jer se kvalitetan i loš vazduh se smenjuju. Ventilacija pruža korisnicima stalan kvalitet vazduha jer se redovno ventilira, a takođe se i gubitak energije znatno smanjuje. Zato su ventilacioni profili i napravljeni da poboljšaju kvalitet života i zdravlje krajnjeg korisnika, ali i komofor u stanovima i poslovnim zgradama.\nPrednost ventilacionih profila, u odnosu na druge sisteme, leži u činjenici da ram određuje kolika će biti ventilacija, što znači da ne moramo da menjamo prozore kako bi uskladili ventilaciju za jednu prostoriju od 20 ili 40 kvadrata. Kod savremenih sistema možemo da kontrolišemo ventilaciju kroz njegovo otvaranje i zatvaranje, a isto tako i preko veličine ventilacionog sistema. Našem tržištu su najinteresaniji sistemi koji imaju protok vazduha od 10 litara u sekundi na širini od 1 metra do 25 litara u sekundi na istoj širini.\nMane ventilacije kroz profil\nSistemima za ventilaciju ugrađenim u sam profil se provetravanje ne može kontrolisati na pravi i efikasan način kao sa standardnim ventilacionim sistemom. Ventilacijom kroz profil dolazi do „kratkog spoja“ jer je vazduh ušao i izašao napolje, a nije prošao kroz celu prostoriju. Činjenica je da vazduh ulazi u donjem delu prozora, a izlazi u gornjem bez strujanja unutar prostorije. Kroz ovakvu vrstu ventilacije lako mogu da prođu insekti. Ova vrsta ventilacije se može koristiti samo kod okretno-nagibnih sistema, ali ne i kod fiksnih prozora. Međutim, to nije prava ventilacija.\nPrimera radi u Holandiji, koja ima vrlo stroge propise u oblasti ventilacije, ne mogu da se ugrađuju sistemi ventilavcje kroz profil jer vazduh cirkuliše samo oko prozora. To predstavlja čisto gubljenje toplote jer radijatori obično stoje ispod prozora pa toplota automatski izlazi napolje i tu je kraj, što se tiče ovih sistema. Kod ugradnih sistema toplota ide uz prozor naviše zajedno sa svežim vazduhom zatim struji uz plafon i ulazi u celu prostoriju.\nPročitano 63 puta\tPoslednji put izmenjeno Poslednji put izmenjeno oktobar 13 2021\nViše iz ove kategorije « Koji su to dodatni elementi prozora\tŠta znači CE-oznaka za prozore i ulazna vrata »


Pokrenuta digitalna platforma za podršku osobama sa autizmom | PC Press\n3. april 2018. 3. april 2018. PC Press\nRoditelji i članovi porodica osoba sa autizmom biće u mogućnosti da besplatno zakažu savetovanje sa psiholozima, defektolozima, lekarima, socijalnim radnicima ili pravnicima, zahvaljujući digitalnoj platformi „Savetovalište“, koja je rezultat projekta Saveza udruženja Srbije za pomoć osobama sa autizmom i kompanije Vip mobile. Projekat „Savetovalište“ je predstavljen na stranici savetovaliste.autizam.org.rs kao pomoć i rešenje u vidu online sesija sa jasnim ciljem da stručnjaci pruže neophodne informacije i podršku osobama sa autizmom i njihovim porodicama u svakodnevnim izazovima.\nIz Saveza potrebu za ovom digitalnom platformom objašnjavaju činjenicom da je najveći broj dijagnostičkih centara i servisa podrške za osobe sa autizmom lociran u Beogradu, te da mnoge porodice širom Srbije ne mogu finansijski da priušte dolaske u Beograd. Takođe, platforma im omogućava i duže sesije, kao i mogućnost biranja stručnjaka prema oblasti iz koje im je podrška potrebna. Korišćenje platforme je jednostavno, a registracija je vrlo slična onoj koja je neophodna za društvene mreže, bez instaliranja dodatnih programa. Na platformi su dostupni opis, biografije stručnjaka i jednostavan alat za zakazivanje termina.\nTagovi: autizam, besplatno savetovanje, digitalna platforma, online sesije, savetovalište, Vip mobile\n← Zemlja u kojoj se za lažnu vest dobija šest godina zatvora\nZaradite tvitujući o kriptovalutama →


DPS optužuje opoziciju za odbranu svetinja - Borba\nDPS optužuje opoziciju za odbranu svetinja\nOdbor Demokratske partije socijalista Glavnog grada tvrdi da iza dešavanja na Zlatici stoje “aktivisti Demokratskog fronta, Prave i pojedina sveštena lica sprske crkve u Crnoj Gori”.\nOni ističu da “aktivnosti na planu destabilizacije Crne Gore prelaze na veći nivo”.\n“Poslije prve faze, koja je trajala veoma kratko, u kojoj je trebalo izvršiti mobilizaciju navodnom odbranom svetinja, koje niko i ne dira niti mu pada na pamet da to čini, uslijedila je druga, otvoreno politička, sa jasnim ciljem rušenja vlasti i njenih institucija. I da ne bi bilo zabune, ovo je u više navrata potvrdio Andrija Mandić, najprije u jednom od beogradskih TV studija kada je kazao da je cilj protesta izbor nove Vlade i prije neki dan u Skupštini kada je na pitanje novinara odgovorio da veliku većinu učesnika protesta čine glasači DF-a”, saopšteno je iz DPS-a.\nTvrde da je “od sinoć na sceni nacionalističko, nasilničko i huligansko djelovanje u pokušaju rušenja institucija i napada na službena lica”.\n“Ne možemo reći da ovo prvi put vidimo u ovoj kampanji. Najprije su to uradili huligani u Beogradu, kojima su pomagali pojedini huligani iz Skupštine Crne Gore nastojeći da zapale crnogorsku zastavu. Izgleda da je plan rušitelja Crne Gore da u ovoj fazi treba zahvaliti što se naša zastava, legalno postavljena na zgradi crnogorske ambasade palila, tako što će se srpska nelegalno iscrtavati na javnim objektima, bez prethodno dobijene saglasnosti nadležnih organa, a da će sprovođenje zakona i vraćanje tih objekata u prvobitno stanje, biti povod za obračun sa institucijama Crne Gore. Uz to, neizbježan dio folklora čine gađanje kamenicama i usklici – ovo je Srbija i sl. Dakle, stvari su jasne. Crngorsku zastavu treba zapaliti, a srpsku, iako nelegalnu, svuda iscrtati”.\nDodaju da se “za svaki, eventulano novi incident znamo ko mora da snosi odgovornost”.\nLjuta Ko silom prefarbuje zastavu CG


► Kardinal: Katolička crkva uvek podržavala integracije i pomirenje\nBečki kardinal Kristof Šenborn rekao je danas u Beogradu da je jako važno što sada, 100 godina po završetku Prvog svetskog rata, pripadnici nekada zaraćenih naroda mogu zajedno sedeti u Srbiji, "na mestu gde je rat počeo".\nOn je naveo da je ipak najvažnije gledati napred.\n"Nakon Drugog svetskog rata bilo je velikog zalaganja da bi se našao zajednički put naroda u Evropi. Poznato je da je to bio težak put, s mnogo naroda, kultura i religija", rekao je kardinal na konferenciji sa ministrom spoljnih poslova Srbije Ivicom Dačićem.\nPrema njegovim rečima, Katolička crkva je od vremena pape Pija Dvanaestog podržavala pomirenje i integraciju u Evropi.\nŠenborn je rekao da su osnovni uslovi za pomirenje sećanje i razgovor o tome, saradnja različitosti i jedinstva i zajednička platforma vrednosti.\n"Verujem da je hrišćanska vera bitna da bi mogli zajedno da se suočimo s teškoćama i da ih zajedno prevaziđemo", naveo je kardinal.\nDačić je rekao da je uveren da će zajedničkim naporima biti moguće sačuvati mir i stabilnost, na isti način na koji su "prevaziđene nesuglasice iz prošlosti".\n"Prvi svetski rat je bio kataklizma evropskih i svetskih razmera. Zato je važno negovati kulturu sećanja", rekao je šef srpske diplomatije.\nOn je naveo da je Srbija u ratu izgubila trećinu stanovništva i da je bilo malo porodica koje nisu izgubile nekog svog člana u ratu.\n"Posle rata su svuda nicala znamenja koja su podsećala preživele (...) Danas liturgijom odajemo počast i slavimo mir i pomirenje među narodima", rekao je srpski ministar.\nOn se u ime srpske zajednice u Beču zahvalio Šenbornu jer je Katolička crkva jednu crkvu u Beču ustupila Srpskoj pravoslavnoj crkvi.\n"Meni je važno da veliki broj mladih Srba u Beču ima domovinu, otadžbinu i crkvu", odgovorio je bečki kardinal.\nKristof Šenborn /


Izbori u junu ili idućeg proleća, nema razgovora sa SzS - Va1.info\nNaslovna/Vesti/Izbori u junu ili idućeg proleća, nema razgovora sa SzS\nPredsednik SNS Aleksandar Vučić dobio jednoglasnu podršku Predsedništva stranke da ne ulazi u razgovore sa liderima SzS Đilasom, Jeremićem i Obradovićem, a stranka je znatno bliža odluci o raspisivanju vanrednih izbora nego pre.\nLider Srpske napredne stranke (SNS) Aleksandar Vučić rekao je da je za tu partiju od presudnog značaja da sačuva živote i bezbednost naših ljudi na Kosovu i Metohiji.\n„Za nas je od presudnog značaja da sačuvamo živote i bezbednost naših građana. Uvereni smo i nadamo se da ćemo u tom poslu imati podršku KFOR-a, a svakako srpska država neće ostaviti na cedilu svoj narod, podvukao je on.\n„Znam da se svi pitaju hoće li biti izbora ili ne i da im je manje bitno ovo pitanje, ali SNS interesuje SNS i time se bavimo. To je za nas jedno od najvažnijih pitanja“, objasnio je Vučić.\nOd 1. septembra kreću unutarstranački izbori u SNS\n„Hoćemo da vidimo da ljudi koji su dobro radili, u interesu građani, dobiju podršku, a da oni koji nisu radili na takav način tu podršku izgbe“, rekao je Vučić novinarima nakon sednice Predsedništva SNS.


Lopičić: Jedan sudija promijenio stav – Portal Podgorica\nLopičić: Jedan sudija…\nLopičić: Jedan sudija promijenio stav\nSudija Ustavnog suda Desanka Lopičić kazala je da je odluka da je njen izbor za predsjedajućeg sudiju bio nezakonit donesena jer je jedan sudija u januaru glasao za tu odluku, a u novembru glasao protiv nje, bez navođenja razloga za promjenu stava.\nLopičić je u intervjuu za Dan kazala da u januaru nijedan sudija, nakon neuspješnog izbora predsjednika Ustavnog suda, nije želio da prihvati rukovođenje sudom, pa ni najstariji, što je, kako kaže, konstatovano u zapisniku sa te sjednice.\nOna je rekla da je Ustavni sud u januaru donio odluku o izboru predsjedavajućeg sudije glasovima četvoro sudija, što je u skladu s ustavnom odredbom prema kojoj ovaj sud odluke donosi većinom glasova svih sudija.\nLopičić je navela da je u obrazloženju odluke, pored ostalog, konstatovana činjenica „da nakon tri sprovedena kruga glasanja nije izabran predsjednik Ustavnog suda jer niko od sudija nije dobio potrebnu većinu glasova”, kao i da „Zakonom o Ustavnom sudu nije uređen dalji postupak izbora predsjednika nakon neuspješno sprovedenog izbora”.\nOna je kazala da u jednom dijelu izvještaja Evropske komisije (EK), kao i u navedenoj odluci takođe se konstatuje da je neuspješno sproveden izbor za predsjednika Ustavnog suda.\nLopičić je rekla da treba imati u vidu i činjenicu da niko od sudija, nakon neuspješnog izbora predsjednika Ustavnog suda, nije želio da prihvati rukovođenje sudom, pa ni najstariji sudija, što je konstatovano u zapisniku sa te sjednice.\n„Radi se, dakle, o postojanju pravne praznine koja potvrđuje da u bilo kojoj pravnoj oblasti, pa i ustavnosudskoj, nije moguće u cjelini unaprijed urediti sve pravne odnose“, navela je Lopičić.\nOna smatra da je Ustavni sud, saglasno Ustavu i Zakonu o Ustavnom sudu, primjenom metoda interpretacije tih propisa, odnosno izborom „predsjedavajućeg sudije”, doprinio popunjavanju navedene pravne praznine u cilju nesmetanog funkcionisanja suda.\n„Kao što je to i navedeno u odluci, Ustavnim sudom je u jednom periodu (1996. godine), takođe, rukovodio „predsjedavajući sudija” a takvu praksu su imali i drugi ustavni sudovi. Taj sudija nije predsjednik Ustavnog suda i nijesu u pravu oni koji ulogu tog sudije dovode u vezu sa tom funkcijom“, istakla je Lopičić.\nNa pitanje kako je onda došlo do toga da je ta odluka sada oglašena nezakonitom, Lopičić je odgovorila, tako šta je jedan sudija u januaru glasao za tu odluku, a u novembru protiv te iste odluke, bez navođenja razloga za promjenu stava.\nTags: Desanka Lopičićustavni sud\nSAD odobrio Fajzerovu vakcinu za djecu od...


"CYBERSSIG 2018" konferencija u Vašingtonu\nU saradnji sa OAS (Organization of American States,) Južna škola za upravljanje internetom (The South School of Internet Governance – SSIG) poziva kandidate širom svijeta da se prijave za učešće u konferenciji pod nazivom ” CYBERSSIG 2018″ koja će se održati od 30. aprila do 2. maja u Vašingtonu, SAD.\ninternet: bezbjednost, privatnost, sloboda izražavanja\nCYBERSSIG je trodnevna konferencija u toku koje će se održavati predavanja međunarodnih stručnjaka na temu upravljanja internetom, slobode izražavanja i privatnosti na internetu. Program konferencije uključuje panele, sa prostorom za interakciju između stručnjaka i saradnika, uz simultani prevod i učešće na daljinu (otvoreno za zajednicu sa video prenosom) i dva audio kanala na engleskom i španskom jeziku.\nOrganizator je obezbjedio finansijsku podršku za troškove konferencije:\n• tip 1: pokriva troškove registracije, smještaja i djelimično obroka; dobitnici ovakve vrste finansijske podrške će biti u obavezi da sami pokriju putne troškove, taksi prevoz, putno osiguranje, troškove za vizu i ostale troškove;\n• tip 2: pokriva troškove registracije i djelimično obroke; dobitnici ovakve vrste finansijske podrške će biti u obavezi da sami pokriju putne troškove, taksi prevoz, putno osiguranje, smještaj, troškove za vizu i ostale troškove.\nPravo na prijavu ostvaruju kandidati širom svijeta koji su zainteresovani za relevantnu oblast.\nJužna škola za upravljanje internetom (SSIG) osposobljava nove vođe u svim aspektima koji se odnose na upravljanje internetom. Program obučava studente sa osnovnih i postdiplomskih studija i nove lidere u svim aspektima koji se odnose na upravljanje internetom sa globalne perspektive.\nDetaljnije: “CYBERSSIG 2018” konferencija u Vašingtonu\nCYBERSSIG 2018konferencijaOrganization of American StatesThe South School of Internet Governance


Gajičić: „Očekivali smo više na Ejofu“ - 2Bike.rs\nGajičić: „Očekivali smo više na Ejofu“\nPetak, 29. jul 2011\nSelektor za mlađe kategorije Saša Gajičić nije zadovoljan kako su najmlađi srpski biciklisti završili tri trke na letnjem Olimpijskom festivalu mladih Evrope (Ejof) u turskom gradu Trabzonu:\n- Očekivali smo više i rezulati sigurno zaslužuju ozbiljnu stručnu analizu. Bilo je i nekoliko pehova, defekata i padova ali oni nisu opravdanje za blago rečeno, prosečne plasmane. U drumskoj trci Simonović je bežao krug pre kraja imao je lepu prednost, ali su ga ulovili. Nastavio je odlično da vozi u prvoj grupi. U poslednjem krugu, međutim, dobio je defekt, otpao je od prve grupe završivši na začelju...\nU poslednjoj trci, drumskoj na 70,8 km, najbolji plasman ostvario je Luka Kotur mladi biciklista Partzana na 27. poziciji sa 1,04 minuta slabijim vremenom od pobednika Slovenca Žige Rucigaja koju je stazu prevezao za 1:47,10 časova. Na drugom mestu sa sekundom zaostatka trku je završio Adam Tružinski (Poljska), a treći je Italijan Nikolo Pacinoti sa 56 sekundi slabijim vremenom.\nU konkurenciji 97 biciklista, 71. je Aleksandar Mitić sa 1,21 minut zaostatka, dok je 83. Borislav Simonović reprezentativac čačanskog Borca sa 4,30 minuta zaostatka.\nU kriterijmuskoj trci najbolju poziciju imao je Luka Kotur na 53. mestu (peti u „B“ finalu), dok je u vožnji na hronometar 54. bio Borislav Simonović.


Vesti online / Srpski informativni portal / Kinezi moraju da sklone lažnu Sfingu\nEgipat besan što mu kopiraju spomenike\nSfinga napravljena u prirodnoj veličini (30x60 metara) izazvala je bes egipatskog ministra za antikvitete, koji je apelovao na UNESCO da se replika ukloni.\nKineski zvaničnici kažu da je replika napravljena od čeličnih šipki i cementa namenjena samo snimanju filmova i TV drama. "Imamo mnogo poštovanja za svetsko kulturno nasleđe i izvinjavamo se zbog nesporazuma", rekao je prestavnik vlade koji nije želeo da bude imenovan.\nVelika sfinga iz Kine bila je popularna među lokalnim turistima, ali naravno, nije mogla da nadmaši original, koji je jedna od najfotografisanijih atrakcija sveta i privlači na hiljade turista svake godine.\nPrava, egipatska, Sfinga napravljena je oko 2500. godine pre nove ere u vreme vladavine faraona Kefrena i smatra se da je glava statue rađena prema njegovom liku. Vremenom ju je prekrivao pesak, koji je pomogao i da se očuva, pre nego što je konačno otkopana 1925.\nInače, u Kini postoje i replike planine Rašmor, Ajfelovog tornja i čitavog austrijskog sela.


Most je, kako kažu u javnom preduzeći Putevi Srbije, zvanično zatvoren od 2020. godine, ali su ljudi prelazili na sopstvenu odgovornost, što nije bilo bezbedno, pa je postavljanje betonske barijere, bilo jedino rešenje.\nIZGRAĐEN 1880. GODINE\nDrumsko-železnički most na Tamišu, između Orlovata i Tomaševca, datira iz 1880. godine, a iz bezbednosnih razloga, zatvoren je krajem marta 2020. godine.\n- Mora se nešto hitno preduzeti, mi sada do susednog sela, Orlovata, moramo obilaznim putem, a to je više od 40 kilometara - kaže Živko, meštanin Tomaševca, uz napomenu da je problem što alternativni letnji put, koji vodi od Orlovata ka Botošu i Tomaševcu nije adekvatan za korištenje u zimskom periodu.\nDragoljub Savić, predsednik MZ Tomaševac, ističe da su kamioni najviše oštetili most i da bi ukoliko nije moguća izgradnja novog preko Tamiša, specijalna rampa, koja bi omogućavala prolazak samo putničkim vozilima, bila najadekvatnije rešenje.\nMEKA ZA FILMADŽIJE\nNa mostu preko Tamiša, 2014. godine snimani su kadrovi filma "Camp X" kanadsko-mađarske produkcije, sa tematikom Drugog svetskog rata.\n- Svesni smo činjenice da će još veći problem biti, a to se dešava, ukoliko poraste vodostaj Tamiša i prilaz Tomaševcu, kod brane je poplavljen, pa je neizbežno zatvaranje saobraćaja i na toj lokaciji - kaže gradonačelnik Zrenjanina Simo Salapura, koji u razgovoru sa meštanima oba sela, pokušava da pronađe rešenje za ovaj problem.\nMeštani Orlovata, kako sami kažu, do najbliže benzinske pumpe moraju da putuju više od 20 kilometara, umesto četiri, koliko im je do sada, preko mosta na Tamišu, bilo potrebno.\n- Pričao sam sa meštanima i Tomaševca i Orlovata, rešenje njihovog višedecenijskog problema je brza rekonstrukcija mosta - dodaje gradonačelnik Zrenjanina, uz konstatciju da bi ponovo otvaranje saobraćaja preko mosta kojim saobraćaju i vozovi i automobili, značajno olakšalo svakodnevno funkcionisanje svih ljudi.\nASFALT ZA STARE STAZE KIRIDŽIJA: Put Štitkovo-Anatema čeka proleće, radovi ušli u državni projekat\n05. 12. 2021. u 07:13\nZrenjanin Zrenjanin vesti Orlovat most preko Tamiša


Poglavlje - 5 - European Western Balkans\nJavne nabavke su važan segment funkcionisanja privrede zbog čega je delotvoran sistem javnih nabavki neophodan za postizanje ciljeva slobodnog tržišta. Pravne tekovine EU o javnim nabavkama su utemeljene na opštim načelima kao što su vidljivost, ravnopravan tretman, slobodna konkurencija i nediskriminacija. Ova načela se primenjuju na sve postupke javnih nabavki. Propisima EU je uređeno i pitanje elektornskih nabavki koje se odnose na elektronska sredstva komunikacije, a sistem javnih nabavki u EU, uz standardne postupke javnih nabavki, čine i koncesije i javno-privatno partnerstvo.\nKako bi bilo omogućeno delotvorno sprovođenje pravila o javnim nabavkama, neophodno je obezbeđvanje adekvatnih administrativnih kapaciteta. Pravne tekovine EU sadrže pravila o postupku zaštite javnih nabavki, pri čemu je naglašeno da je potrebno da institucije koje čine deo sistema javnih nabavki, obezbede sprovođenje zakonodavnog okvira, kao i efektivan sistem pravne zaštite u postupcima javnih nabavki.\nCilj je da se svim privrednim subjektima u EU omogući pristup javnim nabavkama u Evropskoj uniji po pravilima koja važe u EU i jednako povoljnim uslovima koji se primenjuju na privredne subjekte EU. Unapređenje sistema javnih nabavki je preduslov za privredni rast i razvoj, a pre svega se ogleda u poštovanju osnovnih načela, pružanju međusobne stručne pomoći i edukaciji u oblasti javnih nabavki sa posebnim naglaskom na sprečavanju i prevenciji korupcije u sistemu javnih nabavki.\nPredsednik pregovaračke grupe: dr Predrag Jovanović, direktor Uprave za javne nabavke\nKoordinator radne grupe NKEU: Koalicija za nadzor javnih finansija, CRNPS\nSkrining otpočet 21. mart 2014.\nSkrining završen 13. maj 2014.\nIzveštaj o skriningu 29. april 2015.\nSrbija je umereno pripremljena u ovoj oblasti, ali u prethodnom periodu nije postignut napredak. Potrebni su značajni napori za poboljšanje konkurencije, efikasnosti i transparentnosti javnih tendera. U narednom periodu, Srbija naročito treba da osigura dalje usklađivanje sa EU direktivama iz 2014, usvoji novi zakon o javnim nabavkama i izmeni zakon o javno – privatnom partnerstvu i koncesijama, osigura da međuvladini sporazumi sklopljeni sa trećim zemljama i njihovo sprovođenje ne ograničavaju konkurenciju, nastavi da jača kapacitete Uprave za javne nabavke i Republičke komisije za zaštitu prava u postupcima javnih nabavki.


Oči u oči: Ratni brodovi Kine dočekali brodove Australije u Južnokineskom moru\nPonovo požari u Australiji\nViše od 70 kuća i objekata je uništeno noćas u šumskom požaru u australijskom gradu Tatri.\nViše od 130 hiljada kuća bez struje u Australiji\nViše od 130.000 domaćinstava ostalo je bez struje u australijskoj državi Kvinslend zbog nevremena koje je ovu oblast pogodilo u nedelju, javila je televizija Ej-Bi-Si.\nU padu aviona u Australiji poginuo britanski milijarder\nIzvršni direktor britanske kompanije za ketering „Kompas grup“ Ričard Kazins i njegovi rođaci poginuli su u padu aviona u Australiji.\nKako pomiriti kengure u tuči...\nJedan Australijanac uspeo je da prekine tuču dva kengura, zapretivši im da „zna ko su im roditelji, te da će ih tužiti njima“.\nAustralija: Borbe protiv DAEŠ-a su završene, vraćamo avione kući\nVlasti Australije saopštile su da je učešće njihove vojske u borbama protiv terorističke DAEŠ u Siriji i Iraku završeno.\nKompanija „Boing“ objavila je snimak sklapanja aviona 787 „drimlajner“ za potrebe australijske nacionalne avio-kompanije „Kvantas“, koji će besprekidno prebacivati putnike iz Australije u Evropu.\nGosti Sputnjika su pukovnik u penziji Nenad Kuzmanović, osnivač i rukovodilac Centra za obuku padobranaca i Miodrag Kastratović, takođe jedan od osnivača Padobranskog kluba „Arhistratig“.\nSurfer nokautirao ajkulu i pobegao\nČarli Fraj, britanski lekar koji dva meseca živi u Australiji, uspeo je da pobegne ajkuli tako što ju je udario u lice, dok je surfovao u ponedeljak.


Kasno sinoć dogovoren način raspodjele kredita MMF-a od 330 miliona eura – Magazin Plus\nHome/Politika/BiH/Kasno sinoć dogovoren način raspodjele kredita MMF-a od 330 miliona eura\n“SB” OTKRIVA; STIŽU EURI (!): Kasno sinoć dogovoren način raspodjele kredita MMF-a od 330 miliona eura, danas će biti usvojen na Vijeću ministara BiH!\nJučer kasno popodne, prema informcijama kojima raspolaže portal “SB”, predstavnici vodećih političkih stranaka u Federaciji BiH Stranke demokratske akcije i Hrvatske demokratske zajednice BiH, uz asistenciju predstavnika međunarodne zajednice, postigli su dogovor o raspodjeli 330 miliona eura kredita koji je Međunarodni monetarni fond (MMF) odobrio Bosni i Hercegovini!\nZaključci koji su doneseni o način korištenja tih sredstava, trebali bi biti usvojeni na sjednici Vijeća ministara BiH koja će se održati danas.\nDetalji sinoćnjeg sporazuma nisu poznati, a znat će se tokom dana, kada se o njima očituje Vijeće ministara, ali očito je da je postignut kompromis između zahtjeva SDA i HDZ-a BiH o raspodjeli dijela novca namijenjenog Federaciji Bosne i Hercegovine.\nPodsjetimo, Upravni odbor Međunarodnog monetarnog fonda odobrio je 20. aprila ove godine Bosni i Hercegovini kredit u visini od 330 miliona eura za sanaciju ekonomskih posljedica nastalih pandemijom Covida-19. Nakon toga su politički lideri vladajućih stranaka Bakir Izetbegović, Milorad Dodik i Dragan Čović na sastanku s dužnosnicima Evropske unije i MMF-a dogovorili raspodjelu kreditnih sredstava, i to na način da Federaciji BiH pripadne 62 posto, Republici Srpskoj 32, pri čemu su se obavezali da svaki entitet po pola procenta svoga novca izdvoji za Brčko distrikt.\nNo, uskoro su uslijedile komplikacije i nesuglasice oko način raspodjele dijela kredita namijenjenog Federaciji BiH. Predstavnici HDZ-a i ministri te stranke u Vijeću ministara, predvođeni ministrom finansija i trezora Vjekoslavom Bevandom, zahtijevali su da se novac u najvećoj mjeri rasporedi na deset kantona, što su iz SDA odbijali i tvrdili da se kantoni ne spominju u pismu namjere Međunarodnog monetarnog fonda, već samo Federacija BiH, Republika Srpska i Brčko distrikt.\nU međuvremenu je krajem aprila 330 miliona kredita MMF-a prebačeno na račun Centralne banke BiH kao fiskalnog agenta, ali zbog nepostojanja dogovora u Vijeću ministara BiH on još nije raspoređen. Milorad Dodik, član Predsjendništva BiH, nakon prošlonedjeljne sjednice Vijeća ministara BiH, na kojoj nije postignuta suglasnost o raspodjeli novca, najavio je tužbu protiv Senada Softića, guvernera Centralne banke BiH. Softić je odgovorio da “Centralna banka ne može izvršiti raspodjelu sredstava MMF-a bez posebne odluke Vijeća ministara”.\nAko je suditi prema vijestima da je sinoć napokon došlo do dogovora političkih lidera u Federaciji BiH, donošenje odluke o raspodjeli sredstava trebalo bi uslijediti na današnjoj sjednici Vijeća ministara BiH, nakon koje bi trebalo biti poznato više detalja o načinu raspodjele kreditnih sredstava unutar Federacije BiH.


Rusija optužuje SAD za naoružavanje Gruzije\n05 avgust, 2009\nJedan od najviših ruskih diplomata kaže da SAD tajno snabdevaju gruzijske oružane snage oružjem i upozorava da će to primorati Moskvu na reagovanje.\nZamenik ruskog ministra inostranih poslova, Grigorij Karasin, izneo je tu optužbu danas u Moskvi, ali nije rekao o kakvoj vrsti oružja je reč niti kakva bi mogla da bude reakcija Rusije.\nUoči godišnjice prošlogodišnjeg kratkog rata sa Gruzijom, koja pada u petak, general ruske vojske Anatolij Nogovicin rekao je da Moskva ne planira nikakvu ofanzivu na Kavkazu. Ali on je dodao da su ruske oružane snage uznemirene gomilanjem oružja u Gruziji.\nPomoćnik američkog sekretara za odbranu, Aleksander Veršbou, rekao je u utorak pred jednim odborom američkog Senata da Sjedinjene Države trenutno imaju za cilj obučavanje gruzijskih snaga. Međutim, on je rekao da su u budućnosti mogući i drugi oblici pomoći.\nPredsednik Barak Obama i ruski predsednik Dimitrij Medvedev razgovarali su u utorak telefonom o smanjenju napetosti u Gruziji. Američki potpredsednik Džo Bajden takođe je telefonom razgovarao sa gruzijskim predsednikom Mihailom Sakašvilijem.


Odbrana Miloševića predala garancije Rusije za njegovo privremeno oslobadjanje\nTužilaštvo Haškog tribunala danas je ponovilo da je general Ratko Mladić u Srbiji, a ne BiH, gde je za njim tragala policija Republike Srpske. Istovremeno, odbrana Slobodana Miloševića predala je sudu garancije Rusije za njegovo privremeno oslobadjanje radi\nlečenja u Moskvi.\nNa redovnom susretu sa novinarima u Hagu, predstavnica Tužilaštva Florans Artman naglasila je da su u Srbiji ne samo Mladić, nego i ukupno petorica od šestorice optuženih koji su još na slobodi, sugerišući da je tamo i Radovan Karadžić. Ona je rekla da Tužilaštvo očekuje od vlasti u Beogradu da begunace uhapsi. To će, prema rečima Artmanove, biti tema radne posete glavne tužiteljke Karle Del Ponte Beogradu početkom februara, kao i pristup dokumentima koje Tužilaštvo traži od srpskih vlasti.\nDel Ponteova će, rekla je Artmanova, sutra o saradnji Srbije i hapšenju begunaca u Briselu razgovarati sa generalnim sekretarom NATO Japom de Hop Sheferom i visokim zvaničnicima EU Havijerom Solanom i Olijem Renom. Artmanova je naglasila da će glavna tužiteljka obavestiti zvaničnike EU o "kvalitetu i nivou saradnje Srbije" sa\nTribunalom, primećujući da vlasti u Beogradu nisu uhapsile nijednog optuženog od izručenja pukovnika Ljubiše Beare, u oktobru 2004. godine.\nU Hagu je večeras, inače, potvrdjeno da je odbrana Slobodana Miloševića Tribunalu predala garancije vlade Rusije za privremeno puštanje Miloševića na lečenje u Moskvu. Lično obećanje da će se vratiti pred sud, ako bude pušten, sudijama je predao i sam Milošević. Milošević je 20. decembra prošle godine sudijama podneo zahtev da bude privremeno oslobodjen kako bi ga u Moskvi pregledali specijalisti instituta Bakuljev. Rok za odluku sudskog veća ne postoji, ali se ona može očekivati ubrzo, jer se sudjenje nastavlja idućeg ponedeljka.


OS BiH obilježavaju 15 godina od formiranja - Radio Srebrenik\nHomeVIJESTIBIH I SVIJETOS BiH obilježavaju 15 godina od formiranja\nOružane snage BiH obilježavaju 15 godina od formiranja. Ministar odbrane BiH Sifet Podžić je rekao da Oružane snage svoj petnaesti rođendan dočekuju s dobrim rezultatima, koji su prepoznati u zemlji i kod partnera.\nPrioritetnim je ocijenio obuku i osposobljavanje pripadnika Oružanih snaga, odnosno realizaciju četiri ključna projekta koji su u funkciji euroatlantskog integracijskog procesa i ostvarivanja višeg stepena interoperabilnosti s oružanim snagama zemalja članica NATO saveza.\nKada se radi o saradnji s NATO-om, Podžić u prvi plan ističe realizaciju obaveza iz Programa reformi.\n– Suštinske obaveze institucija odbrane iz dokumenta Programa reformi uključuju implementaciju ‘Pregleda odbrane’ i u njegovom sklopu Plana modernizacije OSBiH za period 2017-2027. – pojašnjava Podžić, navodeći kako je u tu svrhu nužno osigurati mnogo veća finansijska sredstva (Plan modernizacije podrazumjeva ulaganje od 500 miliona KM tokom spomenutog desetogodišnjeg perioda).\n– Uz pomoć Vlade Ujedinjenog Kraljevstva (UK) OSBiH su, za sada, dobile tri nove ambulante u kasarni “Kozara” u Banjoj Luci, u Dubravama u Tuzli, u Rajlovcu u Sarajevu, a uskoro očekujemo i četvrtu ambulantu u kasarni ‘Božan Šimović’ u Čapljini – podsjeća ministar odbrane BiH.\nPrevious articleVitamin D ključan za migrenu\nNext articleTri osobe uhapšene zbog izbornih prevara u Srebrenici


Joksimović o velikoj Albaniji: "EU ne sme da čeka, misleći da evropska kuća neće osetiti posledice"\nProtest koji je u Tirani protiv predsednika Srbije Aleksandra Vučića organizovao opozicioni kosovski pokret "Samoopredeljenje", protest je protiv mira, stabilnosti i razvoja u regionu, kaže ministarka za evropske integracije Jadranka Joksimović.\nOna je dodala da taj protest, istovremeno, "predstavlja i atak na vrednosti i tekovine moderne Evrope kojima su i Srbija i Vučić bezrezervno posvećeni".\n"TI HAŠIME ZAVISIŠ OD NAS" Oštro obraćanje Vučića u Tirani: Ne dam da formiraš RS u Srbiji, a to je Kosovo\n- Predsednik je boravkom u Tirani još jednom pokazao jasnu želju da maksimalno doprinese regionalnoj saradnji, ali je sve očiglednije da evropske ideje mira, saradnje i dijaloga ne mogu da se "prime" i istinski budu prihvaćene kod svih političkih zagovornika velikoalbanske ideje, koja urušava temelje mirne, cele i nedeljive bezbednosti Evrope - navela je ona.\nJoksimović je naglasila da da "EU, otuda, ne sme da zaokupljena sopstvenim temama, postane introvertna i da čeka da nevreme ovako opasnih ideja iz dvorišta Zapadnog Balkana prođe, misleći da evropska kuća neće osetiti posledice".\nMihajlović: Albanski političari bi trebalo da prihvate realnost\n"KO ĆE JAČE I TEŽE DA PLJUNE PO SRBIJI" Odalović: Falsifikovana dokumenta o masovnom SILOVANJU Albanki na Kosovu\nVrlinski su smislili da smanje verolomne i poročne! Biblijom i teokratijom, demokratijom i demokraturom, diktaturom, tehnokratijom, partokratijom… a srpska, filter Vlada instant uredbama. Tako su mali i srednje poročni preduzetnici dobili šansu da iz armije zaposlenih radnika na crno, barata se brojem od oko 600.000, bar neke legalizuju pod pogodnijim, a neki kažu, čak, diskriminatorskim uslovima koje određuju godine starosti.


"Matijević" kupuje novosadsku fabriku "Neobus"\nNovosadski MPZ "Agrar" otkupio je dokumentaciju za učešće na licitaciji Fabrike autobusa "Neobus" u bankrotu, čiju je prodaju Agencija za privatizaciju zakazala za petak, 6. mart.\n– Imamo firmu "Agrovojvodina – mehanizacija", čije je sedište na Rimskim šančevima, gde 40 zaposlenih sklapa delove za kineske traktore. Prostor je tamo skučen pa bi "Neobus" bio idealan da se "Agrovojvodina – mehanizacija" preseli na novu lokaciju, radi boljih uslova za rad i eventualnog širenja proizvodnje, a to prvenstveno zavisi od tržišta, odnosno prodaje kineskih traktora – objasnio je direktor "Matijević agrara" Zoran Matijević.\nProdaja celokupne imovine fabrike autobusa, od koje je najvrednije 12 hektara placa u blizini Bulevara Evrope, biće verovatno direktnom pogodbom. Firma "Neobus" je od februara prošle godine u bankrotu, a u novembru 2012. godine bio je uveden stečaj. Dugovi "Neobusa" se kreću oko 12 mil EUR.\nPočetna cena na licitaciji biće nepuna 2 mil EUR.\nNeraspoređenu dobit uplatila samo 4 javna preduzeća\nMeđu firmama koje su, po preporuci Vlade Srbije, uplatile neraspoređenu dobit, su "Službeni glasnik", "Elektromreža Srbije", "Telekom Srbija", "Yugoimport SDPR" i još nekoliko preduzeća.\n- Na žalost, nemamo veliki broj firmi koje su pozitivno poslovale u prethodnim godinama. Uplatio je "Službeni glasnik", "Elektromreža Srbije", "Telekom", SDPR i još par preduzeća - rekao je ministar privrede Željko Sertić.\nU "Službenom glasniku" je objavljeno da je Vlada Srbije preporučila javnim preduzećima čiji je osnivač država da najkasnije do 28. februara uplate u republički budžet neraspoređenu dobit iz prethodnih godina, do maksimalnog iznosa koji neće ugroziti poslovanje.


KISIĆ PROTIV NESTOROVIĆA Kontroverzni pulmolog tvrdi da je sada vreme za KOLEKTIVNI IMUNITET, doktorka Darija: NE TREBA DA SE UZDAMO U TO!\nPrašina se još nije slegla nakon nove kontroverzne izjave doktora Branimira Nestorovića da je sada vreme da se zarazimo i steknemo kolektivni imunitet, a već smo od drugog člana Kriznog štaba čuli sasvim oprečan stav - ne treba da se uzdamo u kolekitvni imunitet.\nNjen kolega iz Kriznog štaba prethodno je izjavio da "ako treba da se razbolite, najbolje je sad da se razbolite, kada je virus relativno slab", kao i da je "na kraju balade, čak i da jeste umrlo 600 ljudi, to je dobar rezultat". Opširnije pročitajte u posebnoj vesti.\n"Ako nosite masku šanse da se zarazite manje su od jednog procenta"\n(UŽIVO) KORONA U SRBIJI Prvi dan nakon uvođenja NOVIH MERA, Brnabić i Lončar u Novom Pazaru, otkriveno koliko bi koštao potencijalni LEK ZA KORONU\nKisić Tepavčević: Ako se ljudi kasno jave lekaru, epidemija UBRZAVA KAO GRUDVA SNEGA NA NIZBRDICI\nMASKE, DISTANCA, KAŽNJAVANJE Kisić Tepavčević o odlukama Kriznog štaba, a EVO OD ČEGA SVE ZAVISI\nSa druge strane ukoliko nosite masku ovaj procenat je znatno niži.\n- Ako osoba koja ima infekciju nosi masku, a osoba koja je osetljiva ne nosi i u bliskom su kontaktu verovatnoća da se osetljiva odsoba zarazi je pet odsto, što je značajno manje. Ali ako obe osobe nose masku verovatnoća je manja i od jedan odsto - rekla je dr Kisić Tepavčević.\nPodsećamo, Krizni štab za borbu protiv korona virusa doneo je odluku da je na području grada Beogada od danas obavezno nošenje maski, ne samo u prevozu, već u svim zatvorenim prostorima, kao i fizička distanca od najmanje jednog metra.\nBONUS VIDEO: Kako izgleda širenje zaraze sa i bez maske


ponedeljak, 22 februar 2021 19:58\n"Elektro Doboj" obavještava potrošače da su dana 23.02.2021. godine (utorak) planirani radovi na elektroenergetskim objektima tokom kojih će doći do prekida u isporuci električne energije u širem gradskom području prema niže navedenom planu:\nOd 8 do 15 časova - povremeno isključenje TS 10/0,4 kV Naselje Stanari 2. Bez napajanja električnom energijom ostaju kupci u objektima koji se napajaju sa pomenute TS Naselje Stanari 2.\nOd 8 do 15 časova - povremeno isključenje TS 10/0,4 kV Ostružnja Gornja Stankovići. Bez napajanja električnom energijom ostaju kupci u objektima koji se napajaju sa pomenute TS Ostružnja Gornja Stankovići.\nOd 8 do 15 časova - povremeno isključenje TS 10/0,4 kV Кotorsko 2. Bez napajanja električnom energijom ostaju kupci u objektima koji se napajaju sa pomenute TS Кotorsko 2.\nOd 8 do 15 časova - povremeno isključenje TS 10/0,4 kV Radnja Donja Blagojevići. Bez napajanja električnom energijom ostaju kupci u objektima koji se napajaju sa pomenute TS Radnja Donja Blagojevići.\nOd 8 do 15 časova - povremeno isključenje TS 10/0,4 kV Radnja Donja Zelenkovići. Bez napajanja električnom energijom ostaju kupci u objektima koji se napajaju sa pomenute TS Radnja Donja Zelenkovići.


November 2019 - Страница 2 од 14 - Far\nPočetna2019November (Page 2)\nNa 14. međunarodnom sajmu etno hrane i pića koji je održan od 23. do 26. novembra u Beogradu, vlasnica firme „Ana“ DOO Ana Kotev iz Bosilegrada dobila je specijalno priznanje za džem od šipuraka. Na ovom prestižnom sajmu etno hrane i pića učestvovalo je više od\nVIDEO: Manoilov – Povećana prosečna cena kvadratnog metra za stambene objekte sa 33 na 35 hiljada dinara\nOdlukom Opštinskog Veća povećana je prosečna cena kvadratnog metra za stambene objekte sa 33 na 35 hiljada dinara za utvrđivanje poreza na imovinu u 2020. godini na teritoriji opštine Dimitrovgrad. Ovo je neposredno nakon zasedanja veća za lokalne medije izjavio Slavoljub Manoilov, opštinski većnik za\n„Evropske vrednosti u zemljama Jugoistočne Evrope – novi izazovi i šanse“ je naziv foruma koji je u Sofiji okupio naučnike iz 12 evropskih zemalja, javlja BNR. Oni će se baviti raznim pitanjima, ali najvažnije će biti, da li je nakon pada Berlinskog zida došlo do preispitivanja\nMagla je ovih dana u Srbiji učestala, te stručnjaci upozoravaju da se u takvim situacijama drastično mora promeniti stil vožnje kako ne bi došlo do neželjenih posledica. Meteorolozi kažu da se i u narednom periodu očekuje pojava magle na delovima puta, pa se vozačima preporučuje oprez


PREKO MILION EVRA: Partizan odbio ponudu Japanaca za Leonarda – Sportexpress\nPREKO MILION EVRA: Partizan odbio ponudu Japanaca za Leonarda\nČelnici Partizana odbili su ponudu iz Japana za Brazilca Leonarda, vrednu navodno 1,2 miliona evra. Proteklih mesec dana se dosta spekulisalo o budućnosti najboljeg igrača crno-belih iz prethodnog dela sezone.\n„Došao je generalni direktor jednog kluba, čije ime nećemo otkriti, sa svojim agentima da pregovara oko transfera Leonarda. Izneli su svoju ponudu, ali smo je odbili“, rekao je Iliev, a prenosi „Mondo“.\nLeonardo je u ponedeljak odigrao fantastičan meč u prijateljskoj utakmici na Kipru, bio je strelac i trostruki asistent protiv ukrajinske Zirke.\nDa Silva Souza ima 24 godine, u Partizan je stigao letos posle dve godine u ruskom Anžiju, a nakon loše forme u prvih nekoliko meseci, eksplodirao je na jesen i posle pobedonosnog gola u večitom derbiju postao ključni igrač tima.\nNa 19 utakmica postigao je 13 golova i vratio crno-bele u borbu za titulu. Njegove poruke na Instagramu i dalje brinu navijače.\nPartizan će na Kipru odigrati još dva test meča, a na startu prolećnog dela Superlige gostuje Radu 18. februara.\n← MOGUĆI ODLASCI: Rusi gledaju Plavšića, a Ristić bi mogao na istok\nJSL: Lalatović debitovao pobedom, Borac savladao Bačku →\nĐORĐEVIĆ: Ovo nismo bili mi, previše nervoze\nTEŠKA POVREDA VAN PERSIJA! Mogao da oslepi na levo oko (VIDEO)\nnovembar 6, 2016 admin 0\nKK CIBONA: Informacije o našem gašenju su neistinite


Radnik „Jure“ pušten iz pritvora, osumnjičen za izazivanje panike\nSlaviša Pajović, radnik fabrike „Jura“ u Rači kod Kragujevca, pušten je danas iz pritvora, rekao je za KRIK njegov advokat Dragan Živković. Pajović je uhapšen juče pre nego što je za televiziju N1 ispričao šta se dešavalo na sastanku koji su radnici održali nezadovoljni odlukama rukovodstva fabrike u vezi sa radom vikendom i noću tokom vanrednog stanja zbog koronavirusa. Osumnjičen je za izazivanje panike i danas je saslušan u Osnovnom tužilaštvu u Aranđelovcu.\nN1: Uhapšen radnik „Jure“ u Rači\nRadnik kompanije „Jura“ u Rači kod Kragujevca Slaviša Pajović uhapšen je danas oko dva sata popodne, neposredno nakon skupa nezadovoljnih radnika ove fabrike, a pre nego što je dao izjavu televiziji N1. Iz MUP-a nisu odgovorili na pitanja novinara KRIK-a zbog čega je Pajović priveden.\nVučić: Duži policijski čas vikendom, dozvoljena šetnja kućnih ljubimaca\nVikendom će policijski čas trajati od subote u jedan popodne do ponedeljka ujutru, na istom mestu neće moći da bude više od dvoje ljudi, a vlasnicima kućnih ljubimaca dozvoljena je šetnja kasno noću - mere su koje je predsednik Srbije Aleksandar Vučić saopštio večeras na konferenciji za medije, a čiji je cilj sprečavanje širenja virusa korona.\nLekari o dramatičnom SMS-u: Ne znamo da li nas stvarno čeka italijanski scenario\nNakon što je brojnim građanima od Kriznog štaba Vlade Srbije stigao SMS da je situacija sa novim koronavirusom u Srbiji dramatična i da nas očekuju italijanski i španski scenario, na današnjoj konferenciji za novinare vodeći lekari nisu pojasnili na čemu temelje takvo upozorenje. Na više puta postavljena pitanja o spornoj poruci koja je izazvala paniku u delu javnosti, odgovori su se sveli na to da će nam se „možda“ desiti „najgori scenario“ ako ne budemo vodili računa, ali je zaključeno i da je nemoguće predvideti kako će se razvijati situacija.\nVlada Srbije o dramatičnom SMS-u: Namera bila da ljudi ostanu kod kuće\n„Situacija je dramatična. Približavamo se scenariju iz Italije i Španije. Molimo vas da ostanete kod kuće“. Ovako glasi SMS poruka koja je delu MTS korisnika stigla u utorak, a koju je poslao Vladin krizni štab za borbu protiv COVID-19. Iz Vlade Srbije za Raskrikavanje kažu da je poruka poslata sa namerom da se ljudi zadrže u kućama. Međutim, i pored našeg instistiranja, izostalo je objašnjenje na osnovu kojih podataka i projekcija su zaključili da se približavamo Italiji i Španiji, koje imaju u ovom momentu oko 100.000 obolelih i po desetak hiljada mrtvih, i da li je bilo primereno baš ovakvim tekstom pozivati ljude da ostanu kod kuće.\nVlada zabranila izjave u vezi sa virusom, dozvolu ima samo Krizni štab\nVlada Srbije donela je odluku da je za sve informacije u vezi sa novim virusom korona isključivo zadužen Кrizni štab na čijem je čelu premijerka Ana Brnabić. Brojni novinari saglasni su da je zbog zatvorenih institucija ionako teško doći do zvaničnih informacija, a da će posle ove odluke to biti nemoguće.\nUmesto izjavu, novinari u Zrenjaninu dobili krivičnu prijavu\nNovinar Danijel Radić i snimatelj zrenjaninske televizije KTV pušteni su na slobodu nakon što su noć između četvrtka i petka proveli u zatvoru jer navodno nisu izvršili obaveznu dezinfekciju prilikom ulaska u zgradu Gradske uprave. Protiv njih je podneta krivična prijava, a naredno saslušanje je zakazano za sledeću nedelju. Radić za Raskrikavanje kaže da je ceo slučaj „politička odmazda“ usmerena protiv njegove televizije jer negativno izveštavaju o zrenjaninskoj vlasti.\nSutra otvaranje bolnice na Sajmu, testiraće se 2500 hiljade ljudi dnevno\nSutra ujutru u osam časova privremena bolnica na Sajmu u Beogradu počeće da prima prve pacijente, najavila je premijerka Ana Brnabić na konferenciji za novinare u Beogradu. Na zajedničkoj konferenciji sa predsednikom Aleksandrom Vučićem, rekla je i da se za sada ne planira zatvaranje pojedinih gradova, ali ni uvođenje dodatnih mera.\nDržava moli privatnike da ne daju otkaze, a Beograd odlučio da im ne plaća dugovanja\nDok Vlada i njeni ministri gotovo svakodnevno mole privrednike da ne daju otkaze radnicima, beogradska javna preduzeća odlučila su da prestanu sa plaćanjem svojih dugovanja privatnicima. Naime, KRIK-u se javila privatna firma koja je dobila obaveštenje da zbog odluke zamenika gradonačelnika Gorana Vesića, tokom „situacije uzrokovane virusom COVID 19“ ne mogu da im se namire potraživanja.


Mreža za afirmaciju nevladinog sektora (MANS) pozvala je Vladu da po hitnom postupku usvoji izmjene Zakona o slobodnom pristupu informacijama (SPI) koje je povukla iz skupštinske procedure, i da ukine preostala nelegitimna ograničenja.\nIz MANS-a su naglasili da je taj Zakon ključni alat medija, nevladinog sektora i građana u borbi protiv korupcije, ali i kontroli rada vlasti.\n„Predlog koji je uputila prethodna Vlada je sadržao veoma važna unapređenja vezana za pristup informacijama o imovini i prihodima javnih funkcionera, kao i druge norme koje bi omogućile pristup podacima na osnovu kojih se mogu otkriti neregularnosti“, smatraju u MANS-u.\nMeđutim, kako su naveli, prethodna Vlada je samo djelimično korigovala ograničenje pristupa podacima iz člana 1 koje je 2017. usvojeno na predlog poslanika Demokratske partije socijalista (DPS).\n„Naime, na intervenciju tadašnje Agencije za nacionalnu bezbjednost i Ministarstva odbrane, zadržana je mogućnost da informacije od javnog značaja budu proglašene tajnom, bez bilo kakve sudske kontrole“, precizirali su iz MANS-a.\nPrema njihovim riječima, te odredbe nijesu u skladu ni sa Ustavom Crne Gore, a ni sa međunarodnim konvencijama.\n„Zbog toga očekujemo da nova Vlada vrati rješenje iz prethodne verzije Zakona, prije ograničenja koja su uveli poslanici DPS-a“, kaže se u saopštenju MANS-a.\nIz te nevladine organizacije (NVO) su podsjetili da je Evropska komisija više puta ukazivala na značaj izmjena tog zakona i ukidanja nelegitimnih ograničenja.\n„Međutim, na izmjene ovog Zakona čekamo već pet godina, a u međuvremenu su se promijenile tri Vlade koje su obećavale transparentan rad“, dodaje se u saopštenju.\nIz MANS-a podsjećaju i da NVO, medijska udruženja i novinari godinama ukazuju na zloupotrebe tog zakona i skrivanje podataka od ogromnog značaja za javnost, posebno dokumenata koja mogu otkriti korupciju.\n„Zbog toga očekujemo da Vlada što prije usvoji izmjene ovog Zakona usklađene sa Ustavom i međunarodnim standardima i po hitnom postupku ih uputi u skupštinsku proceduru“, zaključuje se u saopštenju.\nCrna Gora MANS Zakon o slobodnom pristupu informacijama\n← NUNS: Pretnje bombom medijima – Nadležni da pojačaju međunarodnu saradnju i ubrzaju pronalaženje počinilaca\nGosti N1 o vlasti i medijima: Zašto bi Vulin bio dobar vođa opozicije (VIDEO) →


RTV Puls | SKRINING ZA POGLAVLJE 35 DAN POSLE MEĐUVLADINE KONFERENCIJE\nSKRINING ZA POGLAVLJE 35 DAN POSLE MEĐUVLADINE KONFERENCIJE\nBEOGRAD,18.januar - Samo dan posle svečane međuvladine konferencije u Briselu, kojom Srbija zvanično počinje pregovore s EU, u sredu, 22. januara biće održan sastanak o poglavlju 35 u kojem su, između ostalog, sažeta pitanja vezana za normalizaciju odnosa Beograda i Prištine.\nSastankom o poglavlju 35 u kojem su i druga pitanja koja se mogu svrstati pod odrednicu "ostalo" jer nisu deo nijednog drugog pregovaračkog poglavlja, u Briselu počinju ovogodišnji skrininzi u procesu pristupnih pregovora Srbije sa EU.\nMinistar bez portfelja zadužen za Kosovo i Metohiju Aleksandar Vulin izjavio je da će i za jednu i za drugu stranu skrining u pregovaračkom poglavlju 35 biti pomalo nepoznanica, jer navedeno poglavlje u tom obliku nije postojalo ni za jednu drugu zemlju kandidata za članstvo u EU."To je nešto što ćemo učiti u hodu i što ćemo morati zajedno da razarađujemo", rekao je Vulin, koji će predvoditi srpske pregovarače u ovom poglavlju.\nVulin je naglasio značaj činjenice da će se u poglavlju 35 pregovarati između Srbije i EU, odnosno da ne postoji treća strana koja bi mogla da blokira napredak pregovora.\nSkrininzi se u svim poglavljima, pa i u poglavlju 35 odvijaju u dve faze, eksplanatornoj, u kojoj predstavnici Evropske komisije objašnjavaju pravne tekovine u datoj oblasti, i bilateralnoj, u kojoj srpski predstavnici daju prikaz faktičkog stanja, odnosno naše trenutne usklađenosti.\nSkrining u poglavlju 35 će, naime, biti jedini u kojem će oba skrininga biti održana u jednom danu, što znači da će, objasnio je Vulin, i Brisel i Beograd izneti kako vide pregovore u okviru tog poglavlja.\n"Siguran sam da ćemo biti na visini zadatka. I EU će reći šta misli i šta traži i mi ćemo reći šta mislimo i šta tražimo", rekao je Vulin, dodavši da očekuje da razgovor bude fokusiran na prolem normalizacije odnosa Beograda i Prištine, poštovanja briselskog sporazuma i akcionog plana za njegovo sprovođenje.\nDo sada su eksplanatorni i bilateralni skrininzi održani u poglavljima 23 (pravda i osnovna prava), 24 (pravda, sloboda i bezbednost) i 32 (finansijska kontrola).\nPrema planu koji je definisan, skrininzi u okviru pristupnih pregovora Srbije trajaće do marta 2015. godine i u tom periodu će Evropskom unijom predsedavati Grčka, Italija i Letonija.\nProces skrininga u svakom poglavlju se, inače, završava izveštajem o skriningu i definisanjem merila (benćmarks) za otvaranje pregovora u svakom od datih poglavlja, a poglavlje 35 je u tom smislu specifično budući da u njemu nema pravnih tekovina EU sa kojima bi se trebalo uskladiti.\nKako su ranije izjavljivali zvaničnici Srbije i EU, poglavlje 35 će biti jedno od prvih u kojima će pregovori biti otvoreni.


Neviđena cenzura: Bh. novinari ogorčeni novim pravilnikom Suda BiH\nNovinarka Radio-televizije Republike Srpske Branka Kusmuk smatra da novi pravilnik u ogromnoj mjeri ograničava elektronske medije kada su u pitanju izvještaji sa suđenja, prenosi BIRN - Justice Report.\n"Zaista sam zatečena ovom odlukom. Ne mogu ni pretpostaviti šta bi mogao biti razlog za ove restrikcije i zbog čega se mijenja nešto što je godinama funkcionisalo", kazala je ona.\n"Neka Sud sada preuzme odgovornost za eventualne greške novinara u izvještajima sa suđenja", pojasnila je ona.\nNovinarka Radija Federacije BiH Irena Antić usaglasila se s ovakvim stavom i istaknula da pravilnik "nije dobrodošao za medije".\n"To uveliko otežava naš posao, otežava realizaciju radioemisija i otežava rad u svim elektronskim medijima. Odluka će onemogućiti da čujete autentično svjedočenje i prisjećanje žrtve u vezi s nekim zločinima", kazala je Antić.\nSud BiH je donio "Pravilnik o ostvarivanju pristupa informacija pod kontrolom suda i saradnji sa zajednicom", po kojem mediji sa suđenja mogu dobiti deset minuta snimka u audio ili video formi.\n"Mislim da je to skandalozna odluka, koja se posebno odnosi na televizije, odnosno elektronske medije, iz prostog razloga što je to diskriminacija elektronskih medija koji ne mogu da funkcionišu bez izjava i kadrova. Stvar je u tome da gledaoci, odnosno javnost, koja preko tog medija hoće da sazna šta se dešavalo u sudnici, neće to moći uraditi", kazao je Trbić.\nUrednik inforamtivnog programa BHT-a Benjamin Butković smatra da je "svaki pokušaj uskraćivanja slobode novinarskog izraza korak ka uvođenju cenzure".\n"Sud ima mogućnost da zatvori suđenje za javnost ukoliko procijeni da želi da zaštiti neke elemente sudskog procesa, i mislim da je to dovoljan mehanizam", kazao je Butković.\n"Mislim da je apsolutno neprihvatljivo ovo što je Sud uradio sa najnovijim pravilnikom vezano za izdavanje audio i video materijala. Ne možemo tumačiti to nikako drugačije nego da se Sud BiH u potpunosti zatvara i staje faktički na stranu ljudi koji se nalaze na optuženičkim klupama", dodao je Tica.\nPrema pravilniku Suda BiH, onemogućeno je i pravljenje specijaliziranih emisija, kako radijskih, tako i televizijskih. Jedina mogućnost je, kako je navedeno u Pravilniku, da Sud BiH "osmišljava koncepciju i sadržaj", te ga realizuje u saradnji s javnim RTV servisom.\n"Sud na sebe preuzima ono što je faktički uređivačka politika. Sud izgleda želi da se bavi i novinarstvom", istakao je Tica.\n"Cenzura u svakom smislu je jako loša", rekla je ona, te se osvrnula na praksu Haškog tribunala prema kojem svi imaju "adekvatan pristup informacijama".\n"Recimo suđenje Ivi Sanaderu prvog dana je išlo uživo na svim velikim TV stanicama u Hrvatskoj. TV kamere uđu prve, ukoliko su dobile dozvolu, i mogu ostati do kraja ročišta. Čak u nekim slučajevima sudovi daju svoje videomaterijale medijima ako postoji veliki interes javnosti", rekao je Abramov.


Tanjug 7. juna 2019. 15:29\nHERCEG NOVI – Prvi limitator buke u Crnoj Gori ugrađen je u Herceg Novom u kafiću „Pab Got“, koji je ranije imao probleme zbog prijava građana na jačinu emitovane buke.\nVlasnik „Pab Gota“ Vuksan Stamenković rekao je da je do sada bilo 285 prijava i da je svakog puta Služba komunalne policije i inspekcijskog nadzora izašla na teren, napravila zapisnik i konstatovala ispravno stanje.\nUređaji za ograničavanje nivoa zvuka novitet su na crnogorskom tržištu, a sudeći po iskustvima drugih turističkih zemalja, neophodan su element u regulaciji i poštovanju propisa koji se tiču zvučnog zagađenja, prenosi portal CDM.\nKako je istakla načelnica Službe komunalne policije i inspekcijskog nadzora Marija Andrić, ta služba će konstantno kontrolisati i meriti nivo buke iz ugostiteljskih objekata u večernjim satima.\n„Svaki ugostiteljski objekat u kome se izvodi muzički program će uz upotrebu elektroakustičnih i akustičnih uređaja, biti dužan da na uređaju sa kojeg se muzika emituje, instalira limitator jačine zvuka“, dodala je Andrić.\nOna je dodala da je za dobijanje Odobrenja za izvođenje muzičkog programa uz zahtev neophodno dostaviti i Potvrdu o instaliranim limitatorima.


TRGOVIŠTE: Stroga kontrola poštovanja epidemioloških mera - VOM\nNaslovnaCOVID -19Velika pobeda male opštineTRGOVIŠTE: Stroga kontrola poštovanja epidemioloških mera\nutorak, 18. januara 2022 : 17:52\nNa današnjoj sednici Štaba za vanredne situacije opštine Trgovište koja je hino sazvana zbog pogoršane epidemiološke situacije, a u cilјu sprečavanja širenja zarazne bolesti Kovid – 19 , najavlјena je stroža kontrola poštovanja svih epidemioloških mera, saopštila je Služba za odnose s javnođću ove opštine.\nKomandant štaba, predsednica opštine Milјana Stojanović Zlatković apeluje na sve građane da poštuju sve propisanih mera i naglašava da je najvažnija lična odgovornost svakog pojedinca. Građani opštine Trgovište dužni su da primenjuju posebne mere zaštite stanovništva od zarazne bolesti.\nOvo su naložene mere:\nNalaže se JP „Komunalac“ Trgovište da svakodnevno vrši dezinfekciju svih javnih površina na celoj teritoriji opštine Trgovište i Mesnim zajednicama, kao i da se posebna pažnja obrati na dezinfekciju svih prilaza do javnih ustanova, škola i predškolskih ustanova.\nNalaže se Komunalnom inspektoru opštine Trgovište da strožije vrši kontrolu poštovanja mera nošenja maski kao i svih ostalih mera donetih od strane Republičkog Kriznog štaba Vlade Republike Srbije u svim ugostitelјskim i maloprodajnim objektima, kao i u svim službama i institucijama na teritoriji opštine Trgovište, kao i poštovanja svih ostalih preventivnih mera u cilјu suzbijanja pandemije izazvane virusom KOVID-19.\nNalaže se JP „Komunalac“ Trgovište da svakodnevno vrši dezinfekciju svih prilaza i asfaltnih površina pri Domu Zdravlјa opštine Trgovište u cilјu\nNalaže se svim javnim ustanovama i javnim preduzećima na teritoriji opštine Trgovište da moraju kontrolisati poštovanje preventivnih mera nošenje maski u zatvorenom prostoru, tako da svi zaposleni u istim i građani (stranke) moraju nositi zaštitne maske. U tu svrhu potrebno je da svaka ustanova i sva javna preduzeća odrede Kovid redara koji će na ulazu vršiti merenje telesne temperature kao i kontrolu da li zaposleni i stranke pri ulazu nose zaštitnu masku.\nNalaže se Saobraćajnom inspektoru opštine Trgovište da u cilјu suzbijanja pandemije izazvane virusom KOVID – 19 vrši svakodnevnu kontrolu poštovanja preventivnih mera u javnom saobraćaju.\nNalaže se Prosvetnom inspektoru opštine Trgovište da u cilјu suzbijanja pandemije izazvane virusom KOVID – 19 svakodnevno prati stanje novozaraženih u školama i predškolskoj ustanovi na teritoriji opštine Trgovište i o tome izveštava Štab za vanredne situacije.\nNalaže se predškolskoj ustanovi „Poletarac“ Trgovište da ne dozvolјava ulazak roditelјa prilikom dovođenja dece u ustanovu, već za tu namenu rasporediti jednog od vaspitača ustanove koji će biti zadužen da svakog radnog dana preuzima decu od roditelјa na ulasku i istu vraća roditelјima prilikom odlaska dece iz ove ustanove.\nNalaže se predškolskoj ustanovi „Poletarac“ Trgovište da u cilјu preventivne zaštite i borbe sa pandemijom virusa KOVID- 19, vrše merenje telesne temperature svakog deteta pri ulasku, tj. pri preuzimanju deteta od roditelјa, kao i da dezinfikuju sve prostorije i mokri čvor više puta dnevno zbog zaštite dece i svih zaposlenih u ustanovi.\nNalaže se direktorima svih škola na teritoriji opštine Trgovište da vrše strogu kontrolu nošenja maski među đacima i profesorima kao i poštovanje svih ostalih mera propisanih od strane Republičkog Kriznog štaba Vlade Republike Srbije.\nNalaže se direktoru Doma Zdravlјa Trgovište da odredi lice koje će na dalјe svakodnevno izveštavati Štab za vanredne situacije o epidemiološkoj situaciji u našoj opštini.\nNalaže se načelniku Opštinske uprave opštine Trgovište da vrši nadzor i kontrolu nošenja maski svih zaposlenih u Opštinskoj upravi, ili da odredi lice koje će biti zaduženo za to, kao i da odredi lice koje će celokupno radno vreme vršiti merenje temperature putem Termo kamera, s tim da o raspoređenom licu ili licima, dostavi kontakt podatke Štabu za vanredne situacije.\nNalaže se svim javnim ustanovama i preduzećima na teritoriji opštine Trgovište da svakodnevno vrše dezinfekciju svih prilaza, radnog prostora, brava kao i da se na ulazu u istim postave dezobarijere (posude sa sunđerom) za dezinfekciju obuće.\nApeluje se na građane opštine Trgovište da se vakcinišu protiv korona virusa i time zaštite sebe i svoje najbliže, a samim tim doprinesu sticanju kolektivnog imuniteta u cilјu borbe sa pandemijom izazvanom virusom KOVID-19.\nSprovođenje gore navedenih mera, u skaldu sa zakonom utvrđenim ovlašćenjima, obezbeđuju, koordiniraju i nadziru predsednica opštine preko nadležnih opštinskih službi i Štab za vanredne situacije opštine Trgovište.\nPrethodni tekstZapalio se automobil kosovskih registarskih oznaka na Končulju\nSledeći tekstDve osobe povređene kod Klinovca u sletanju automobila


ИЗАБРАНО НОВО РУКОВОДСТВО ГРАДСКЕ ОПШТИНЕ ВРАЧАР - Opština Vračar\nIZABRANO NOVO RUKOVODSTVO GRADSKE OPŠTINE VRAČAR\nNa drugoj sednici Skupštine Gradske opštine Vračar održanoj 10. septembra novi saziv odbornika izabrao je izvršne organe vlasti Opštine Vračar za naredni četvorogodiši mandat. Sednici je prisustvovalo 55 odbornika, od 63 odbornika.\nZa predsednika Gradske opštine Vračar većinom glasova izabran je prof. dr Milan A. Nedeljković sa liste „ALEKSANDAR VUČIĆ – ZA NAŠU DECU“, dok će funkciju zamenika predsednika u naredne četiri godine obavljati Dejan Ribać, dosadašnji član Veća, takođe sa liste „ALEKSANDAR VUČIĆ – ZA NAŠU DECU“.\nPredsednik Gradske opštine Vračar prof. dr Milan A. Nedeljković, kome je ovo drugi mandat – izabran je sa 48 glasova. Za zamenika predsednika i članove Veća takođe je glasalo 48 odbornika.\nNa sednici Skupštine opštine, na predlog predsednika Nedeljkovića izabrani su i članovi Veća Gradske opštine Vračar: Aleksandar Banović, Predrag Đurić, Dragi Lukić, Darko Milenković, Mirjana Mitrović, Željko Nikčević, Biljana Rakić, Srđan Stamenković i Rajko Tanasijević.\nU obraćanju nakon izbora novog rukovodstva Gradske opštine Vračar prof. dr Milan A. Nedeljković zahvalio se svim odbornicima što su ga predložili i izabrali, i istakao da će u narednom periodu zadatak biti nastavak realizacije svih projekata koji su u prethodnom mandatu počeli, kao i početak novih projekata. Prvi čovek Opštine je najavio da će uskoro biti raspisan tender za izvođača radova na adaptaciji aneksa zgrade Opštine, koji je Opština ustupila Predškolskoj ustanovi „Vračar“. „Očekujem da će do maja meseca biti završena adaptacija i do tada će 750 kvadrata biti stavljeno u funkciju, a oko 200 mališana biće primljeno u jaslice i vrtić. Takođe, očekujemo raspisivanje tendera za izvođača radova na adaptaciji dve velike vračarske osnovne škole – ‘Sveti Sava’ i ‘Vladislav Ribnikar’. Obezbeđen je novac za njihovu rekonstrukciju i one će biti zavrešene do početka iduće godine. To su dve velike škole koje su poslednje u planu za adaptaciju, od ukupno šest škola na našoj opštini“, rekao je Nedeljković.\nPredsednik je najavio i da, nakon što su ovlašćenja sa Grada Beograda preneta na opštine, planiran početak obnova fasada, ulaza, krovova i liftova. On je istakao da Vračarci u poslednje četiri godine svakodnevno upućuju molbe da im se fasade renoviraju, kao i da se poprave krovovi, te da sada Opština ima mogućnost da te zahteve realizuje.\nGovoreći o budućim projektima predsednik Opštine je najavio da je u planu izgradnja novog sportskog centra na Vračaru. „Grad je realizaciju ovog projekta podržao. Molba građana je bila da se na zemljištu od 67 ari izgradi otvoren olimpijski bazen sa pokretnom kupolom i multifunkcionalnom prizemnom dvoranom. Plan je da se ti radovi završe do 2022. godine“, rekao je Nedeljković i najavio da će se nastaviti sa rekonstrukcijom ulica, tokom kojih se adaptiraju ne samo kolovoz i trotoari, već i sva infrastruktura ispod kolovoza – vodovodna, kanalizaciona i toplovodna mreža.\n„Dva velika magistralna pravca će biti urađena, na zahtev velikog broja građana, to je deo od Trga Slavija, Makenzijeva ulica, Cara Nikolaja i Žičke ulice, a takođe i deo od Autokomande – Južni bulevar, Gospodara Vučića, sve to Čingrijine ulice na Opštini Zvezdara“.\nPodsetio je da su garažna mesta veliki problem na Vračaru, te da je u planu da se u Skerlićevoj ulici obezbedi 300 parking mesta u podzemnoj garaži, kao i ispred Beogradskog dramskog pozorišta i ispod Kalenić pijace. Predsednik je podsetio da Opština Vračar svake godine anketira građane o tome koji su prioriteni zadaci i projekti koje treba sprovesti ili realizovati.\nNa kraju svog izlaganja predsednik je Vračarcima poručio da će imati udobniji, bezbedniji život, da će imati gde da se rekreiraju kada se izgradi sportski centar na Južnom bulevaru, da će imati gde da se prošetaju, relaksiraju, a svojim saradnicima da će sve ove zadatke zajedno realizovati. „Vračarci imaju odgovornu vlast koja će sve što oni traže u narednom periodu ispuniti“, zaključio je Nedeljković.\nSkupština je na sednici donela Odluku o potvrđivanju odluka Veća Gradske opštine Vračar donetih za vreme vanrednog stanja i Rešenje o imenovanju direktora Ustanove Centrar za obrazovanje i kulturu „ Božidarac -1947“, Beograd. Na mesto direktora imenovan je Vladimir Kljajić.


Opština Gračanica uskoro će formirati sopstveno Javno komunalno preduzeće. To je odlučeno na 149-oj redovnoj sednici Vlade Kosova.\nDirektor za ekonomski razvoj opštine Gračanica Aleksandar Mihajlović je komentarišući odluku Vlade Kosova, da Opština Gračanica konačno formira Javno komualno preduzeće pod nazivom „Ekologija“, istakao da su nakon par godina uspeli napori lokalne samouprave da se formira jedna od najpotrebnijih službi.\n„Proces je prvi put započet u novembru 2014. godine, u decembru 2016. godine izvršena je dopuna zahteva u smislu izmene naziva budućeg preduzeća i prihvaćen je naziv „Ekologija“. Na jučerašnjoj sednici Vlade Kosova jednoglasno je usvojena odluka da se prihvati zahtev opštine Gračanica za osnivanje lokalnog Javnog komunalnog preduzeća“, kazao je Mihajlović za sajt opštine Gračanica.\nOn je istakao da će sa formiranjem komunalnog preduzeća opština Gračanica obezbediti nova radna mesta i poboljšati komunalne usluge.\n„Opština Gračanica je jedna od malobrojnih opština na Kosovu koja je uspešno okončala proces dobijanja saglasnosti za osnivanje ovakvog preduzeća od strane Vlade. Pored upošljavanja većeg broja nezaposlenih lica ovo preduzeće doprineće poboljšanju komunalnih usluga i po prvi put će pružati usluge koje do sada nisu postojale“, dodaje Mihajlović.\nBuduće Javno komunalno preduzeće u okviru svojih delatnosti obavljaće: redovno skupljanje i odvoženje smeća, identifikovati i uklanjati divlje deponije, održavati lokalne kanalizacione mreže, lokalne puteve, javne površine i javnu rasvetu, pružaće pogrebne i dimničarske usluge, organizovati i održavati pijacu i drugo.\nObjavljeno 19. jula 2017. by Vladislav ĆupU kategoriji SaopštenjaTagged Opština Gračanica, Javno komunalno preduzeće\n27. januara 2021., 23:59


Toronto treći put u sezoni savladao "Stršljenove" - Sportske.net\nToronto treći put u sezoni savladao "Stršljenove"\nNakon punih jedanaest godina Torontu je pošlo za rukom da u jednoj sezoni dobije tri utakmice u duelima sa Šarlot Hornetsima.\nTop 10 - Zakucavanje večeri izveo Klej Tompson?Jokić vratio Feniks u pepeo, da l' je lakše sa Džordanom ili "drim-timom" Voriorsa?Top 10 - Mičel pokazao šta nas čeka na Ol-star vikendu, Embid razdrmao obruče u FiladelfijiJokić i Nagetsi bez nade, Teu i Bobiju ni traga, Bogdan video Lilardovih 50!Najbolji rukiji sezone? Srbi visoko kotirani!\nPrvi meč nedeljnog dela programa u NBA ligi odigran je u "Spektrum Centru" u Šarlotu gde su Hornetsi ugostili Toronto Reptorse.\nTreći međusobni duel dva tima u tekućoj sezoni ponovo je pripao ekipi Dvejna Hejsija koja je kao gost slavila rezultatom 123:103 (30:26, 32:29, 28:19, 33:29).\nDomaćin je u pervom poluvremenu uspeo da ostane u utakmici i da održi korak za Torontom, ali je u trećem kvartalu gostijući sastav otišao na +20 i praktično rešio pitanje pobednika.\nSredinom poslednje deonice Toronto je imao i +36 ali su Hornetsi do kraja smanjili zaostatak na "pristojnih" dvadeset poena.\nU ekipi Toronta trojica sa 20+ poena na svom kontu. Najveći teret izneli su Demar Derozan (25 pts, 8 as), Jonas Valančiunas (21 pts, 9 sk) i Si Džej Majls (24 pts), a Kajl Lauri je meč završio sa 12 poena, 3 skoka i 7 asistencija.\nKod domaćih Kemba Voker na 23 poena i 9 asistencija, dabl-dabl zabeležio je Dvajt Hauard (17 pts, 13 sk).\nToronto je prvi put još od 2007. godine kada je franšiza iz Šarlota nosila naziv Bobkets uspeo da savlada ovog rivala tri puta za redom u jednoj sezoni.


Izvor: Radio Televizija Vojvodine, 24.Okt.2019, 11:41\nPotpredsednik Košarkaškog saveza Srbije (KSS) Igor Rakočević rekao je da ima velika očekivanje od srpskih igrača u novoj sezoni NBA lige.\nSrbiju će u najjačoj košarkaškoj ligi predstavljati Nikola Jokić (Denver), Bogdan Bogdanović, Nemanja Bjelica (Sakramento), Boban Marjanović (Dalas), Marko Gudurić (Memfis) i Alen Smailagić (Golden Stejt).\n"Iskreno, očekivanja su velika. Imamo mlade igrače u NBA koji će tek pokazati svoje najbolje igre >> Pročitaj celu vest na sajtu Radio Televizija Vojvodine << i koji će iz godine u godinu biti sve bolji. Posebno Bogdanović, Jokić, Gudurić i Smailagić. Verujem da će gledaoci imati razloga zašto će se budi noću da gledaju utakmice", rekao je Rakočević Tanjugu.\nNikola Jokić prošle sezone vodio je Denver do polufinala Zapadne konferencije, a odlične partije donele su mu titulu najboljeg centra u NBA.\nNagetsi su novu sezonu otvorili pobedom protiv Portlanda 108:100, a Jokić se dabl-dablom od sa 20 poena i 13 skokova predstavio košarkaškoj publici.\n"Verujem da mogu bolje nego prošle sezone. Mislim da im fali jedan ili dva iskusna igrača, koji imaju bitne utakmice u rukama kako bi napravili korak dalje. Nikola će igrati još bolje. Za njega je karakteristično da je igrač koji se kasno fizički razvio. Tačnije rečeno, on se još nije fizički razvio. On je uz mlađim kategorijama bio daleko ispod svojih vršnjaka što se fizikalija tiče. To je u neku ruku njegova prednost. Zamislite za jednu, dve godine kada dostigne svoj maksimum sto se tiče fizičkih karakteristika....Mislim da će biti jako nezgodan".\nRakočević, koji je u svojoj karijeri igrao u Minesoti, istakao je i da od "srpskog" Sakramenta očekuje dobru sezonu.\n"Verujem da će dobro da odigraju i da će ostati na okupu. Lepo je i zdravo za igrača koji ima dobru sezonu, kao što je imao Bogdanović da ostane u istom ambijentu gde su igrači i publika naviknuti na njega. Bilo bi dobro da ostane. Tamo su u rukovodstvu naši velikani Divac i Stojaković, koji razumeju naš mentalitet bolje nego Amerikanci", naveo je on.\nDebitantsku sezonu u NBA počeo je Marko Gudurić, koji je tokom pred sezone imao solidne nastupe.\nU prvom zvaničnom mecu za Memfis, momak iz Priboja odigrao je 24 minuta i postigao devet poena u porazu od Majamija 120:101.\n"Sve zavisi od toga koliko će dobiti šansu. On već ima osvojene trofeje sa ekipama u Evropi. Prilično je iskusan za svoje godine i kao kapiten mlade reprezentacije osvojio je zlato na EP. Fizički je približan Amerikancima što se tiče građa tela. Atipičan je igrač, jer je levoruk. Ima dobar step-bek šut, koji u NBA dosta prolazi. Ukoliko dobije minutažu, mislim da će da pokaže svoje kvalitete".\nTitulu šampiona NBA brani Toronto, a Rakočević je naveo da bi voleo da tim iz Kanade ponovi uspeh.\n"NBA se menja iz godine u godinu. Toronto osvoji titulu, pa im najbolji igrač ode u drugu ekipu... Voleo bih da Toronto ponovo pobedi, ali biće teško".\nLoš početak sezone košarkaša Crvene zvezde, čiji je tim procenjen kao jedan od najkvalitetniji u poslednjih nekoliko godina, doveo je sporazumnog raskida saradnje sa trenerom Milanom Tomićem.\n"Zvezda je imala malo i problema sa povredama. Rano je da se na početku sezone nešto definiše, prognozira i da se prave očekivanje. Siguran sam da će Zvezda doći do svog optimalnog kvaliteta igre, s obzirom na kvalitet igrača i snagu kluba. Biće to okej. Imamo mnogo kvalitetnih trenera, siguran sam da će Zvezda odabrati dobrog trenera", rekao je bivši igrač ovog kluba.\nPartizan je sezonu Evrokupa počeo sa maksimalne četiri pobede, što praktično znači da je osigurao drugu fazu u ovom takmičenju.\n"Partizan ima dobre rezultate u Evrokupu i to je dobro i za srpsku košarku. Krivo mi je što je u Evropi i kod nas u klubovima je trend gde se zapostavljaju domaći mladi igrači i dosta je stranaca na terenu, ali tako je kako je", zaključio je Rakočević.\nRTS: Sjajni Dončić vodio Dalas do pobede, dobar debi Gudurića